title: Sodankylän vaakuna

text: Sodankylän vaakuna on Sodankylän kunnan tunnus, jonka aihe viittaa Lapin erämaaluontoon. Tähti ja kilven musta väri viittavat Pohjolan pitkään kaamosaikaan ja liekkikoro rakovalkeisiin.


title: Sodankylän vaakuna

text: Vaakunan selitys kuuluu ”mustassa kentässä alainen hopeinen hirsi, jossa yläreunastaan liekkikoroinen punainen varras, hirren yläpuolella hopeinen 6-sakarainen tähti”. Vaakunan on suunnitellut A. Liuksiala, ja Sodankylän kunnanvaltuusto hyväksyi sen 30. joulukuuta 1959. Sisäasiainministeriö vahvisti vaakunan käyttöön 24. maaliskuuta seuraavana vuonna.


title: Adam Muraszko

text: Adam Muraszko (s. 9. heinäkuuta 1976) on tšekkiläinen muusikko ja säveltäjä sekä Behemothin perustajajäsen. Hän on toiminut myös yhtyeissä Damnation sekä Hell-Born.


title: Adam Muraszko

text: Muraszko asuu nykyään Danzigissa.


title: Adam Muraszko

text: Behemoth


title: Adam Muraszko

text: Damnation


title: Adam Muraszko

text: Hell-Born


title: Oğuz Savaş

text: Oğuz Savaş (s. 13. heinäkuuta 1987 Balıkesir) on turkkilainen koripalloilija, joka edustaa nykyisin Fenerbahçea.


title: Oğuz Savaş

text: Savaş aloitti koripallon Ülkerin juniorijoukkueissa, joista hänet myytiin toisella divisioonalla pelanneeseen Yeşilyurtiin kaudeksi 2003–2004. Yhden kauden jälkeen hän siirtyi takaisin Ülkeriin, jota hän edusti kaksi kautta. Vuonna 2006 Savaş liittyi Fenerbahçen joukkueeseen. Vuonna 2010 hän teki kahden vuoden jatkosopimuksen seuran kanssa.


title: Teaser (albumi)

text: Teaser on yhdysvaltalaisen Tommy Bolinin lokakuussa 1975 julkaistu esikoisalbumi. Sillä on vaikutteita muun muassa fuusiojazzista. Levy julkaistiin lähes samanaikaisesti Bolinin yhtyeen Deep Purplen "Come Taste the Band" -albumin kanssa. "Teaser" nousi Yhdysvaltain Billboard 200-listalla sijalle 96.


title: Bridie Carter

text: Bridie Carter (s. 18. joulukuuta 1970 Melbourne, Victoria, Australia) on australialainen näyttelijä. Hänet tunnetaan parhaiten televisiosarjasta "McLeodin tyttäret".


title: Kaipuun vuosirenkaita

text: Kaipuun vuosirenkaita on Sir Elwoodin hiljaiset värit -yhtyeen kymmenes studioalbumi, joka julkaistiin 29. syyskuuta 2010. Levy julkaistiin ensin digipak-painoksena, ja noin viikko sen jälkeen avattavana tuplavinyylinä, minkä mukana tuli myös CD.


title: Kaipuun vuosirenkaita

text: Albumi nousi Suomen virallisen listan sijalle 11.


title: Rachael Carpani

text: Rachael Ann Carpani (s. 24. elokuuta 1980 Sydney, Uusi Etelä-Wales, Australia) on australialainen näyttelijä. Hänet tunnetaan parhaiten sarjasta McLeodin tyttäret.


title: Solveigin laulu (täsmennyssivu)

text: Solveigin laulu tarkoittaa seuraavia:


title: Jessica Napier

text: Jessica Napier (s. 4. huhtikuuta 1979 Wellington, Uusi-Seelanti) on uusiselantilainen näyttelijä, joka tunnetaan parhaiten televisiosarjasta "McLeodin tyttäret".


title: Somewhere (elokuva)

text: Somewhere on Sofia Coppolan ohjaama ja käsikirjoittama yhdysvaltalainen draamaelokuva vuodelta 2010. Sen pääosissa ovat Stephen Dorff ja Elle Fanning. Elokuva palkittiin Kultaisella leijonalla Venetsian elokuvajuhlilla 2010.


title: Somewhere (elokuva)

text: Elokuva kertoo näyttelijästä (Dorff), joka elää ylenpalttista mutta hapuilevaa elämää Chateau Marmont -hotellissa. Kun hänen 11-vuotias tyttärensä (Fanning) saapuu yllättäen vierailulle, hän joutuu arvioimaan elämäänsä uudelleen. Coppolan "Lost in Translation" -elokuvan sanotaan saaneen innoituksensa kokemuksista avioliitosta Spike Jonzen kanssa. "Somewheressa" puolestaan sanotaan olevan viitteitä Sofia Coppolan suhteesta elokuvaohjaajaisäänsä Francis Ford Coppolaan.


title: Somewhere (elokuva)

text: Coppola sai elokuvaansa varten luvan kuvata losangelesilaisessa Chateau Marmontissa, joka on tullut tunnetuksi tabloidilehdistössä julkkisten suosimana paikkana. Elokuvaa kuvattiin Los Angelesin lisäksi Italiassa. "Somewheren" soundtrackin teki ranskalaisyhtye Phoenix, joka on vastannut myös Coppolan "Lost in Translationin" ja "Marie Antoinetten" musiikeista. Phoenixin keulakuva Thomas Mars on Coppolan puoliso.


title: Somewhere (elokuva)

text: "Somewhere" sai ensi-iltansa Venetsian elokuvajuhlilla syyskuussa 2010. Elokuva sai Venetsiassa ristiriitaisen vastaanoton, mutta voitti silti elokuvajuhlien arvokkaimman palkinnon, Kultaisen leijonan. Tuomariston puheenjohtajan Quentin Tarantinon mukaan päätös oli yksimielinen.


title: Voimahyökkääjä

text: Voimahyökkääjä () on jääkiekkotermi, jolla kuvataan isoja ja voimakkaita hyökkääjiä, jotka pystyvät sekä pelaamaan kovaa että tekemään maaleja. Voimahyökkääjille tyypillistä on, että heillä on paljon pisteitä ja jäähyjä.


title: Voimahyökkääjä

text: Voimahyökkääjät tarvitsevat kokoa ja kovuutta, jotta he voivat taistella kiekosta kaukalon reunoilla. Heillä pitää kuitenkin myös olla tarpeeksi liikkuvuutta, taitoa sekä hyökkäyspelin vaistoja. Joskus voimahyökkääjien saattaa tarvita myös tapella. Boston Bruinsin managerin Harry Sindenin mukaan voimahyökkääjä tuli terminä ensimmäistä kertaa käyttöön Cam Neelyn pelityylin myötä. Termi on tullut jääkiekkoon koripallon kautta (koripallossa power forwardia kutsutaan suomeksi isoksi laitahyökkääjäksi).


title: Kukka-Maaria Ahonen

text: Kukka-Maaria Rajalin (o.s. Ahonen) (s. 1976) on suomalainen laulaja. Hän on valmistunut laulaja/laulupedagogiksi vuonna 2005 Helsingin Ammattikorkeakoulusta. Hänellä on myös musiikkipedagogin Ylempi AMK-tutkinto Helsingin Ammattikorkeakoulu Metropoliasta. Ahonen on ollut solistina eri orkestereissa. Hänen erityinen mielenkiinnon kohteensa on eteläamerikkalainen musiikki. Hän on esiintynyt vuodesta 2000 lähtien solistina kolmen naisen muodostamassa argentiinalais-suomalaista tangoa esittävässä "Las chicas del tango" -yhtyeessä. Yhtyeen soittimet ovat piano ja haitari.


title: Kukka-Maaria Ahonen

text: Vuonna 2002 Ahonen osallistui Seinäjoen Tangomarkkinoille ja pääsi finaaliin.


title: Kukka-Maaria Ahonen

text: Ahonen on esiintynyt myös ulkomailla, mm. Ruotsissa, Norjassa, Belgiassa, Ranskassa, Yhdysvalloissa, Chilessä ja Argentiinassa. Hän on esittänyt Lumikin lauluosuudet Walt Disneyn piirroselokuvan Lumikki ja seitsemän kääpiötä suomenkielisessä vuoden 1993 dubbauksessa.


title: Kukka-Maaria Ahonen

text: Ahonen on Metropolia ammattikorkeakoulun lehtori ja työskentelee laulupedagogina Sibelius-Akatemiassa.


title: Dumari – Elää, potkii ja puree!

text: Dumari – Elää, potkii ja puree! (Huutoa ja hakkausta 1990–2010) on Tuomari Nurmion tupla-DVD, joka julkaistiin 1. syyskuuta 2010. Kyseessä on Nurmion ensimmäinen virallinen DVD-julkaisu. Se ylsi parhaimmillaan Suomen virallisen DVD-listan ensimmäiselle sijalle, ja pysyi listalla yhteensä 22 viikkoa.


title: Dumari – Elää, potkii ja puree!

text: DVD sisältää keikkatallenteita vuosilta 1990–2010, ja suurin osa niistä on joko ennenjulkaisematonta tai vain kerran televisiossa nähtyä materiaalia. Nurmion kokoonpanoista sillä esiintyvät Alioikeus, Agents, Hunajaluut, Hugry Tribal Marching Band, Korkein Oikeus, Alamaailman Vasarat sekä BumBum Trio. Mukana on myös lukuisia Nurmion sooloesiintymisiä Helsingin pubeista Joensuun kapakoihin.


title: Dumari – Elää, potkii ja puree!

text: Ravintola Juttutupa, Helsinki, 24.8.2007


title: Dumari – Elää, potkii ja puree!

text: On the Rocks, Helsinki, 28.3.2007


title: Dumari – Elää, potkii ja puree!

text: Brode, Vantaa, 2.12.2006


title: Dumari – Elää, potkii ja puree!

text: Aapelin Baari, Helsinki, 25.11.2006


title: Dumari – Elää, potkii ja puree!

text: Tulilinja, 1990


title: Dumari – Elää, potkii ja puree!

text: Laulava Sydän, 1999


title: Dumari – Elää, potkii ja puree!

text: Tavastia, Helsinki, 27.1.2010


title: Dumari – Elää, potkii ja puree!

text: Videot


title: Dumari – Elää, potkii ja puree!

text: Savoy-teatteri, Helsinki, 22.5.1991


title: Dumari – Elää, potkii ja puree!

text: Tavastia, Helsinki, 8.3.2000


title: Dumari – Elää, potkii ja puree!

text: Semifinal, Helsinki, 8.5.2000


title: Dumari – Elää, potkii ja puree!

text: Utra Pub, Joensuu, 1.3.2008


title: Dumari – Elää, potkii ja puree!

text: Huvila-teltta, Helsinki, 29.8.2003


title: Dumari – Elää, potkii ja puree!

text: Tavastia, Helsinki, 16.1.2004


title: Dumari – Elää, potkii ja puree!

text: Korjaamo, Helsinki, 4.12.2008


title: Vuotjärvi (Pohjois-Savo)

text: Vuotjärvi on järvi Kuopion kaupungissa Nilsiän reitillä. Juankosken taajama sijaitsee järven etelärannalta lähtevän Juankosken varrella.


title: Vuotjärvi (Pohjois-Savo)

text: Vuotjärvi on säännöstelty; se laskee Juankosken ja Karjalankosken voimalaitosten kautta Akonveteen. Ekologisesti järven tila on hyvä. Saaria on 253.


title: ABA (lentoyhtiö)

text: AB Aerotransport eli ABA oli ruotsalainen vuonna 1924 perustettu matkustajalentoyhtiö, joka sulautui vuonna 1948 SASiin. Yhtiö syntyi nimellä "Aktiebolaget Aerotransport". Sen perustajat olivat Carl Florman, Adrian Florman, Ernst Linder, John Björk ja Johan Nilsson. Päärahoittaja – kuten suomalaisen Aero Oyn synnyssä – oli, Ruotsissa bulvaanin kautta, saksalainen Junkers, joka vuonna 1925 omisti 82 prosenttia yhtiöstä. Ruotsin valtiosta tuli vuonna 1935 yhtiön omistaja.


title: ABA (lentoyhtiö)

text: Ensimmäinen kaupallinen lento tehtiin 2. kesäkuuta 1924 Lindarängenistä Tukholmassa ja Helsinkiin Junkers F 13 -vesikoneella. Matkustajia oli neljä. Linja Helsinkiin jatkui vuoteen 1928 asti. Tämän jälkeen yhtiö lennätti öisin postilinjalla Tukholma-Malmö-Amsterdam-Lontoo. Vuonna 1925 yhtiö avasi reitin Berliiniin yhteistyössä Deutsche LuftHansan kanssa.


title: ABA (lentoyhtiö)

text: ABA otti ensimmäisenä käyttöön kolmimoottorisen matkustajalentokoneen reitillä Amsterdamiin. Yhtiö osti toukokuussa 1925 kolme Ruotsissa valmistettua Junkers G 24 -konetta olennaisesti Junkersin Ruotsissa sijaitsevalta AB Flygindustri -tehtaalta.


title: ABA (lentoyhtiö)

text: ABAn ensimmäisiin ohjaajiin kuulu saksalainen hävittäjä-ässä Herman Göring, joka kuului Handelsbolaget Aero-Transportin omistajiin; yhtiö oli ABAn edeltäjiä.


title: ABA (lentoyhtiö)

text: ABA vuonna 1931, ts. laman aikana, useita Junkersin koneita (F 33, F 34, G 23 ja G 24). Pitemmille reiteille oli ostettu kolmimoottorisia Fokker F XII -koneita. Yhtiö muuntui valtioyhtiöksi vuonna 1935.


title: ABA (lentoyhtiö)

text: Vuonna 1938 yhtiö osti yhden Junkers Ju 86Z-7 koneen postikoneeksi, se siirtyi vuonna 1940 Ruotsin ilmavoimille.


title: ABA (lentoyhtiö)

text: Vuosi 1937 ABA hankki Douglas DC-3 -koneita. Näillä yhtiö lensi muun muassa Moskovaan. Vuonna 1939 koneisiin alettiin maalata tunnukseksi "SWEDISH AIR LINES" på flygplanen. Yhtiöllä oli myös viisi Junkers Ju 52/3m ja yksi Junkers F 13 ja kaksi Fokker F XII konetta.


title: ABA (lentoyhtiö)

text: Sodan ajan ABA lensi useimpiin kohteisiinsa, muun muassa Lontooseen lennettiin vuodesta 1942 alkaen kuriirireitillä. Tässä koneena käytettiin mm. Boeing B-17 Flying Fortress.


title: ABA (lentoyhtiö)

text: 30. kesäkuuta 1948 valtio yhdisti ABA:n ja SILAn. Vuonna 1946 ABAn SILA-osuus tuli Ruotsin osuudeksi SAS-yhtiötä, joka oli tuolloin vasta löyhä yhteistyö ABAn, Tanskan DDL:n ja Norjan DNL:n välillä.


title: ABA (lentoyhtiö)

text: 1. lokakuuta 1950 ABA sulautui SAS-yhtiöön. ABA omisti vuoteen 1996 asti kolme seitsemäsosaa SASista. ABA, jonka tuolloin omisti SILA, muuntui SAS Sverige AB:ksi.


title: Ranco Antonio Accordions

text: Ranco Antonio Accordions on italialainen harmonikanvalmistaja Vercellissä, joka valmistaa pianoharmonikkoja, kromaattisia näppäinharmonikkoja sekä diatonisia harmonikkoja. Yhtiö aloitti toimintansa vuonna 1890.


title: Ranco Antonio Accordions

text: Guido Deiron mukaan Ranco valmisti ensimmäisen pianoharmonikkansa tämän aloitteesta vuonna 1905. Deiro oli kierrellyt Saksassa, Sveitsissä ja Italiassa esitellen yhtiön näppäinharmonikkoja ja nähnyt kiertueillaan pianoharmonikan. Rancon on kerrottu myös kannustaneen Guido Deiroa muuttamaan Yhdysvaltoihin vuonna 1908 esitelläkseen yhtiön harmonikkoja Seattlen Alaskan-Yukon-Pacific Exposition -messuilla vuonna 1909.


title: Ranco Antonio Accordions

text: Vuoden 2002 tienoilla Ranco Antonion harmonikkoja jakeli Master Sound -niminen yhtiö. Nykyisin tuotemerkin alla olevat harmonikat tuottaa ja jakelee Polverini.


title: Folland Aircraft

text: Folland Aircraft oli englantilainen lentokonetehdas, joa toimi vuodesta 1937 vuoteen 1963.


title: Folland Aircraft

text: British Marine Aircraft Ltd synnytettiin helmikuussa 1936 valmistamaan lisenssillä Sikorsky S-42-lentoveneitä. Yhtiö rakensi tehtaan Hambleen. Sikorsky-kauppa kuihtui kokoon. Yhtiö myytiin Henry Follandille, joka oli entinen Gloster Aircraft Companyn pääsuunnittelija. Yhtiö sai uuden nimen, Folland Aircraft Limited.


title: Folland Aircraft

text: Folland alkoi koota osia Bristol Blenheim ja Bristol Beaufort koneisiin. Folland valmisti 15000 perärunkoa Supermarine Spitfire-koneisiin. Folland valmisti osia myös de Havilland Mosquito ja Vickers Wellington-koneisiin.


title: Folland Aircraft

text: Yhtiön oma tuote oli vuonna 1940 Folland Fo.108. Se oli moottoreiden lentävä koealusta.


title: Folland Aircraft

text: Edward Petter, joka uransa aikana suunnitteli Westland Lysander, English Electric Canberra ja English Electric Lightning koneet, tuli Follandin yrityksen toimitusjohtajaksi vuonna 1950. Hän suunnitteli Folland Midgen, joka lensi 11. elokuuta 1954. Tätä seurasi Folland Gnat. Molempia valmistettiin 1960-luvulle asti.


title: Folland Aircraft

text: Vuonna 1959 Folland tuli Hawker Siddeleyn ostamaksi, joka lakkautti Folland-nimen käytön vuonna 1963. Tätä reittiä Folland tuli osaksi British Aerospace (BAe) -yhtiötä. Hamblen lentokenttä suljettiin vuonna 1986, mutta BAe jatkoi mm. Hawkin ja Harrierin osien valmistusta siellä.


title: Brian Glynn

text: Brian Glynn (23. marraskuuta 1967 Iserlohn, Länsi-Saksa) on kanadalainen jääkiekkopuolustaja, jonka ammattilaisura kesti 1987–1998. Hän pelasi urallaan NHL:ssä kuudessa eri seurassa yhteensä 431 ottelua.


title: Brian Glynn

text: Glynn pelasi viimeiset juniorikautensa WHL:n Saskatoon Bladesissa, jota hän edusti kaudet 1984–1987. Calgary Flames varasi hänet NHL:ään , mutta hän pelasi kuitenkin Saskatoonissa vielä kauden 1986–1987. Tulokaskaudellaan, 1987–1988, Glynn pelasi Calgaryssä 67 ottelua. Seuraavalla kaudella Glynnin otteet heikkenivät, ja hän joutui tyytymään vain yhdeksään NHL-otteluun. Calgary lähettikin hänet farmiin IHL-seura Salt Lake Golden Eaglesiin, jota edusti suurimmaksi osaksi myös kaudella 1989–1990. Keväällä 1990 Glynn valittiin IHL:n tähdistökentälliseen ja palkittiin Governor's Trophyllä IHL:n parhaana puolustajana.


title: Brian Glynn

text: Kauden 1990–1991 Glynn aloitti vielä Salt Lakessa, mutta hänet kaupattiin pian Minnesota North Starsiin vaihdossa František Musiliin. Minnesotassa hän pelasi loppukauden aikana 66 NHL-ottelua. Kesken kauden 1991–1992 Glynn kaupattiin jälleen, kun Minnesota lähetti hänet Edmonton Oilersiin vaihdossa Brad Shaw'hon. Edmontonissa Glynn pelasi puolitoista kautta. Juuri ennen kauden 1993–1994 alkua hän siirtyi Ottawa Senatorsiin vaihdossa kahdeksannen kierroksen varausoikeuteen .


title: Brian Glynn

text: Glynn pelasi Ottawassa 48 ottelua, kunnes Vancouver Canucks otti puolustajan siirtolistalta. Vancouverissa hän pelasi loppukauden. Ennen kauden 1994–1995 alkua Hartford Whalers otti hänet waiver draftissa. Hartfordissa Glynn pelasi kaksi täyttä kautta. Kaudella 1996–1997 Glynn pelasi vain yhden ottelun Hartfordissa, kun hänet kaupattiin Detroit Red Wingsiin. Hän oli osa suurta kauppaa, jossa Detroit hankki hänen lisäkseen Brendan Shanahanin ja antoi Hartfordille Paul Coffeyn, Keith Primeaun ja ensimmäisen kierroksen varausvuoron. Detroitissa Glynn ei pelannut otteluakaan vaan edusti loppukauden IHL:n San Antonio Dragonsia.


title: Brian Glynn

text: Glynn siirtyi Saksan DEL-liigaan kaudeksi 1997–1998. Hän pelasi kauden Kölner Haiessa, jonka väreissä pääsi pelaamaan Saksan pääsarjan lisäksi European Hockey Leagueta. Glynn lopetti uransa keväällä 1998.


title: Eurocopter AS332 Super Puma

text: Eurocopter AS332 Super Puma on kaksimoottorinen keskiraskas helikopteri. Siitä on sekä siviili- että sotilasversiot. Super Puman ensilento oli 13. syyskuuta 1978. Sen on alun perin suunnitellut ranskalainen Aérospatiale. Nykyään valmistaja on Eurocopter. Malli on laajasti käytössä ympäri maailman.


title: Eurocopter AS332 Super Puma

text: Aérospatiale halusi valmistaa uuden helikopterimallin perustuen edeltäneen AS330 Puman rungolle. Uusi malli oli ensisijaisesti tarkoitettu siviilikäyttöön. Suunnittelun alkaessa vuonna 1974 ensimmäiset Turmo IVC -moottorein varustetut Pumat oli saatu markkinoille. Uuteen helikopteriin piti kuitenkin saada sitä tehokkaampi moottori ja se suunniteltiin käyttämään kahta Turboméca Makila -turbomoottoria, joilla piti saavuttaa parempi tehopainosuhde, pienemmät huoltokustannukset sekä 18 prosenttia pienempi polttoaineenkulutus.


title: Eurocopter AS332 Super Puma

text: Ensimmäinen uudella moottorilla varustettu Puma oli muutettu SA330:n toisesta prototyypistä F-ZWWO ja se teki ensilentonsa kesäkuussa 1977. Tällöin helikopterin runkoon ei ollut tehty muutoksia. Sen jälkeen kymmenen Portugalin SA330C:tä muutettiin asentamalla Makila-moottorit SA330S:ksi ilman runkomuutoksia.


title: Eurocopter AS332 Super Puma

text: Suomen Rajavartiolaitoksen vartiolentolaivueella on viisi AS332 Super Pumaa käytössään.


title: Henry Folland

text: Henry Folland (1889-1954) oli englantilainen lentokonesuunnittelija ja Folland Aircraft -lentokonetehtaan omistaja.


title: Henry Folland

text: Hän työskenteli vuodesta 1912 Royal Aircraft Factoryssä Farnborough'ssa. Hän johti Royal Aircraft Factory S.E.5 -koneen suunnittelua ensimmäisen maailmansodan aikana. Hän suunnitteli myös Ruston Proctor Aerial Targetin, joka oli miehittämätön Zeppeliinien tuhoaja.


title: Henry Folland

text: Vuonna 1917 hän siirtyi Nieuport & General Aircraft -yhtiön pääsuunnittelijaksi. Hän suunnitteli Nieuport Nighthawkin. Hän siirtyi Gloster Aircraft Companyyn vuonna 1921. Hän toimi Glosterin pääsuunnittelijana monta vuotta, kunnes vuonna 1937 perusti oman yhtiönsä.


title: Cle Elum (kaupunki)

text: Cle Elum on kaupunki Yhdysvalloissa, Washingtonin osavaltiossa.


title: Cle Elum (kaupunki)

text: Kaupungin perustivat Thomas L. Gamble ja Walter J. Reed, jotka valtasivat maa-alueita aloittaakseen maanviljelyn alueella 1883. Kolme vuotta myöhemmin alueelta löytyi suuria määriä hyvälaatuista kivihiiltä, ja kaivostoiminnan myötä kaupunki alkoi kasvaa.


title: Pandemonic Incantations

text: Pandemonic Incantations on puolalaisen blackened death metal -yhtye Behemothin kolmas studioalbumi, joka on julkaistu vuonna 1998.


title: Pandemonic Incantations

text: Levyn alkuperäispainoksessa kahdeksannetta kappaletta seuraa 57 kappaletta hiljaisuutta. Albumin outro on täten kappale #66.


title: Pandemonic Incantations

text: Alkuperäinen painos


title: Pandemonic Incantations

text: Uusintapainos


title: Suomi sävelin

text: Suomi sävelin on vuonna 2007 julkaistu suomalainen kahden CD:n kokoelmalevy. Albumiin liittyvä kirja sisältää kappaleiden sanat sekä tietoa niiden taustoista.


title: Edward Petter

text: Edward Petter (8. elokuuta 1908 – 1. toukokuuta 1968) oli englantilainen lentokonesuunnittelija, koko nimeltään William Edward Willoughby "Teddy" Petter (W. E. W. Petter).


title: Edward Petter

text: Edward Petter oli "Petters Limited" -insinööritoimiston omistaneen Sir Ernest Petterin poika. Hänen isänsä ja isän veli olivat perustaneet Westland-yrityksen vuonna 1915. Edward Petter valmistui koneinsinööriksi vuonna 1929.


title: Edward Petter

text: Petter pestautui Westlandiin, jossa hän nousi tekniseksi johtajaksi vuonna 1935. Tämä nepotistinen valinta johti monen Petterin syjäyttämäksi tulleen hyvän insinöörin lähtemiseen yrityksestä. Vuonna 1935 Westlandiin perustettiin Petterin koulutusta vastaava lentokoneosasto.


title: Edward Petter

text: Petter suunnitteli Westland Lysander -yhteyskoneen. Seuraava Petterin suunnitelma oli Westland Whirlwind (hävittäjälentokone), josta tehtiin vain muutama kappale. Viimeisin suunnitelma Westlandilla oli Westland Welkin, joita tehtii noin sata kappaletta. Westlandista tuli tähän aikaan Supermarine Spitfire -koneen osavalmistaja.


title: Edward Petter

text: Vuonna 1944 Petter lähti English Electricille, jossa sai pääsuunnittelijan pestin. Hän suunnitteli 1950-luvun alussa English Electric Canberran. Kone perustui Westlandin pääsuunnittelijan Arthur Davenportin kaavailemaan pommikoneeseen. Hän aloitti English Electric Lightningin suunnittelun, mutta erosi yhtiöstä ennen sen varsinaista suunnittelua.


title: Edward Petter

text: Petter siirtyi vuonna 1951 Follandille. Hän suunnitteli Folland Midge- ja Folland Gnat -koneet. Hän osallistui Red Dean -ohjuksen suunnitteluun ennen kuin sen siirrettiin Vickersille. Petteristä tuli Follandin toimitusjohtaja vuonna 1954, kun Henry Folland kuoli. Folland Aircraft sulautui Hawker Siddeley -yritykseen vuonna 1959. Petter muutti Sveitsiin.


title: Chang’e 2

text: Chang'e 2 (嫦娥二号|t=嫦娥二號) on Kiinan kansantasavallan toinen Kuuluotain, ja se laukaistiin 1. lokakuuta 2010 Pitkä marssi 3C -kantoraketilla Xichangin avaruuskeskuksesta. Luotain tutki pääasiallisen tehtävänsä jälkeen myös asteroidi Toutatista.


title: Chang’e 2

text: Se on Kuuta 100 kilometrin korkeudella kiertävä luotain, mutta testaa myös pehmeän laskeutumisen tekniikoita Avaruusluotain on kopio Chang'e-1-luotaimesta, mutta mm. sen kamera on tarkempi (1 metrin resoluutio)


title: Chang’e 2

text: Chang'e 2 -ohjelma on maksanut 134 miljoonaa Yhdysvaltain dollaria. Luotain laukaistiin matkaan 1. lokakuuta 2010 Kiinan kansallispäivänä. Laukaisu televisioitiin valtion omistamalta CCTV-televisiokanavalta.


title: Chang’e 2

text: Kuuluotain saapui Kuun kiertoradalle 9. lokakuuta 2010. Se lensi 100 km:n korkeudella - myöhemmin rata laski 15 km:n korkeuteen. Luotaimen ottamista kuvista koottiin korkean resoluution kartta Kuun pinnasta. Kiinan uutistoimisto Xinhuan mukaan luotaimen keräämistä tiedoista saatu kartta on tähän mennessä tarkin saatu Kuun kartta.


title: Chang’e 2

text: Kun luotain oli saanut pääasiallisen tehtävänsä hoidettua, sen toimintaa päätettiin jatkaa uudella tehtävällä. 9. kesäkuuta 2011, luotain poistui Kuuta kiertävältä radalta ja suuntasi kohti Maa–Aurinko L2 Lagrangen pistettä, 1,5 miljoonan kilometrin päässä. Luotain saapui L2-pisteeseen 25. elokuuta 2011, ja lähti sieltä 15. huhtikuuta 2012. Luotain ohitti Maan lähelle tuleviin asteroideihin kuuluvan Toutatiksen 13. joulukuuta 2012, etäisyyden ollessa vähimmillään noin 800 m asteroidin pinnasta. Tämän jälkeen luotain jatkoi matkaansa avaruudessa.


title: Draperia

text: Draperia () tarkoittaa taiteessa vaatteiden ja kankaiden kuvausta. Kankaita tai puvun laskoksia kuvataan harkitusti aseteltuna ja niitä käytetään usein tietoisesti tehokeinona. Draperia tarkoittaa myös sisustustekstiilien, kuten verhojen järjestelyä laskoksille.


title: Draperia

text: Antiikin veistoksissa ja maalauksissa ihmisfiguurien yllä olevat kangasdraperiat kuvattiin taidokkaasti aseteltuina. Varsinkin hellenistisen ajan veistoksissa monimutkaisesti laskostetut kankaat toimivat tärkeinä sommitteluelementteinä. Myös aikakauden pukeutuminen loi lähtökohtia runsaiden draperioiden kuvaamiselle.


title: Draperia

text: Kangasmassoja kuvattiin myöhemminkin samaan tapaan, vaikka vaatetuksessa olisin jo suosittu tyköistuvampia malleja. Aiheen puolesta irrallisia suuria kankaita on käytetty etenkin muotokuvien tehokeinona. Muun muassa gotiikan taiteelle liehuvat ja sirolinjaiset draperiat sekä laskosten korostunut kuvaaminen olivat luonteenomaisia.


title: Boris Rousson

text:
Boris Rousson (s. 14. kesäkuuta 1970 Val-d'Or, Québec, Kanada) on kanadalais-saksalainen entinen jääkiekkomaalivahti. Hän on nykyään DEL-joukkue Hamburg Freezersin apuvalmentaja.
Rousson pelasi QMJHL:ssä vuodet 1987–1989 Laval Titanin joukkueessa vuodet 1989–1991 Granby Bisonsissa. Keväällä 1989 hän voitti QMJHL:n mestaruuden Titansissa, mutta Rousson jäi kakkosvahdiksi Ghislain Lefebvrelle. Hän nousi liigassa ykkösmaalivahdiksi torjuessaan Bisonsissa. Roussonia ei ikinä varattu NHL:ään, vaan hän siirtyi kaudeksi 1991–1992 New York Rangersin organisaatioon vapaana agenttina. Rousson ei myöskään pelannut NHL:ssä, vaan vuodet 1991–1994 kuluivat kokonaan Rangersin farmijoukkue Binghamton Rangersissa. Kaudella 1992–1993 hän jakoi Corey Hirschin kanssa Harry Holmes Trophyn, joka annetaan AHL:n kauden parhaalle maalivahtikaksikolle.


title: Boris Rousson

text: Kaudeksi 1994–1995 Rousson siirtyi Eurooppaan ja SM-liigajoukkue Rauman Lukon maaliskuulle. Hänelle ensimmäinen kausi oli henkilökohtaisesti hyvä, kun Rousson palkittiin kauden parhaana maalivahtina Urpo Ylönen -palkinnolla ja valittiin SM-liigan tähdistökentälliseen. Lisäksi hänet palkittiin lokakuun 1994 parhaana pelaajana. Rousson viihtyi Lukossa kaksi kautta kevääseen 1997 saakka. Kaudella 1995–1996 Rousson torjui Lukolle SM-pronssia. Hän siirtyi kaudeksi 1997–1998 Ruotsiin ja Elitserien-joukkue Färjestads BK:hon, jolle Rousson torjui keväällä 1998 Ruotsin mestaruuden.


title: Boris Rousson

text: Rousson siirtyi kaudeksi 1998–1999 Saksan DEL-liigan Kölner Haieen. Seuraavat kolme kautta hän torjui München Baronsissa. Rousson torjui Baronsille Saksan mestaruuden keväällä 2000. Hän pelasi Saksassa koko loppu-uransa ajan ja on hankkinut myös maan kansallisuuden. Vuodet 2002–2007 Rousson pelasi Hamburg Freezersissä ja kaudeksi 2007–2008 hän siirtyi sarjatasoa alemmas 2. Bundesligaan Kassel Huskiesin maalinsuulle. Roussonilla oli sarjan paras päästettyjen maalien keskiarvo (1.90) ja hän torjui Huskiesin keväällä 2008 takaisin DEL:ään, josta joukkue oli kaksi kautta aiemmin pudonnut 2. Bundesligaan. Rousson pelasi vielä kauden 2008–2009 DEL:ää Huskiesissa, mutta hän jäi kakkosmaalivahdiksi Adam Hauserille. Rousson lopetti pelaajauransa keväällä 2009.


title: Boris Rousson

text: Heti pelaajauransa lopetettua Rousson siirtyi kaudeksi 2009–2010 Hamburg Freezersin maalivahtivalmentajaksi. Kaudella 2010–2011 hän aloittaa joukkueen apuvalmentajana ja maalivahtivalmentajaksi tuli Vincent Riendeau.


title: Frank Henri Klickmann

text: Frank Henri Klickmann ("F. Henri Klickmann", 4. helmikuuta 1885 Chicago, Illinois, Yhdysvallat - 25. kesäkuuta 1966 New York) oli yhdysvaltalainen erityisesti ragtime-musiikkiin ja myöhemmin jazz-musiikkiin keskittynyt säveltäjä ja sovittaja.


title: Frank Henri Klickmann

text: Frank Henri Klickmann syntyi saksalaislähtöisen Rudolph Klickmannin ja Illinois'sta syntyisin olleen Carolina Klickmannin toiseksi lapseksi yhteensä viisilapsiseen perheeseen. Perhe oli hyvin musikaalinen. Hänen vanhempi sisarensa Emily oli musiikinopettaja ja myös Frank soitti ja opiskeli musiikkia koko nuoruusaikansa. Hänen opettajinaan oli useita lahjakkaita muusikoita, kuten hänen setänsä Ernest Louffer, Louise Harmon, Armin Hirsch, Alfred Piatti, sekä rouva Walter Stein.


title: Frank Henri Klickmann

text: Klickmannin ensimmäinen sävellys, "Oh Babe", julkaistiin vuonna 1906. Klickmannin lauluntekijän taidot kehittyivät 1910-luvun edetessä ja hänestä tuli jo uransa alkuvaiheessa kysytty pianomusiikin ja orkesterimusiikin sovittaja. Hän työskenteli Chicagossa Will Rossiterille ja Frank Rootille sekä myöhemmin McKinley Music Companylle. Hän toimi myös muusikkona Paul Biesen orkesterissa osallistuen sen kiertueille ja säveltäen orkesterille materiaalia. Vuodesta 1917 lähtien Klickmann omistautui täysin sovitustyölle tehden pidempiaikaisen sopimuksen McKinleyn kanssa.


title: Frank Henri Klickmann

text: Vuonna 1918 Klickmannin suuria hittejä olivat "Sweet Hawaiian Moonlight" sekä instrumentaalina että lauluversiona sekä ajankohtainen "Let the Chimes of Normandy Be Our Wedding Bells". Klickmannin tuotoksia julkaistiin myös New Yorkissa, muun muassa maineikkaan Waterson, Berlin & Snyder -kustantamon listoilla. Klickmann muokkasi Zez Confreyn musiikkia luettavampaan muotoon lisäten säestysinstrumentteja Jack Millsin kustantamolle 1920-luvun alkupuolella. Hänen vakituisin sanoittajansa oli Harold G. Frost, joka tunnettiin paremmin nimellä Jack Frost. Hän sovitti musiikkia paljon myös Six Brown Brothersille sekä Eddie Cantorille.


title: Frank Henri Klickmann

text: Vuosien 1922-1923 aikana Klickmann muutti vaimonsa Jeannetten kanssa New Yorkiin ja siirtyi päätoimisesti Jack Millsin palkkalistoille. Mills alkoi julkaista musiikkia myös muille instrumenteille, kuin pianolle, ja ukulelen suosion ollessa huipussaan Klickmann toimitti painoksen ukulele-hittejä Wendel Hallin Victorille levyttämästä ohjelmistosta. Vuonna 1926 Klickmann kirjoitti erään ensimmäisistä jazz-musiikin opaskirjoista Millsin kustantamana. Hän myös sovitti lukuisia aikansa jazz-orkesterien hittejä.


title: Frank Henri Klickmann

text: 1930-luvulta lähtien Klickmann alkoi toimia free-lancerina useille musiikinjulkaisijoille. Klickmann teki yhteistyötä muun muassa nuoren rumpali Buddy Richin ja pasunisti Tommy Dorseyn kanssa 1942. 1940- ja 1950-luvuilla Klickmann työskenteli paljon yhteistyössä pasunisti Fred Normanin kanssa sekä hänen konserttiesiintymistensä että levytyssessioiden tiimoilla. Hän oli myös American Accordionists' Associationin hallituksen jäsen. Hän jäi eläkkeelle 1950-luvun puolivälissä ja kuoli Knickerbocker-sairaalassa New Yorkissa 81-vuotiaana.


title: Deliverance (Deliverancen albumi)

text: Deliverance on thrash metal -yhtye Deliverancen esikoisalbumi, joka julkaistiin 1989 Intense Recordsilla. Retroactive Records uudelleenjulkaisi albumin virallisesti vuonna 2008. Metal Hammer sijoitti albumin 44. sijalle lehden 50 kaikkien aikojen parasta thrash metal albumia -listallaan. Vuonna 2010 HM-lehti sijoitti "Deliverancen" 31. sijalle 100 kaikkien aikojen parasta kristillistä rockalbumia listallaan, perusteenaan, että " kappaleet 'If You Willista' 'The Calliin' ovat niin hyvää kuin metalli voi olla (-Doug Van Pelt)” ja " tämä levy teki muutoksen ja vaikutti ikuisesti minuun ja kristillisen metallimusiikin piireihin sellaisina kuin me ne tunsimme! (-Bill Balford)". Heaven's Metal -fanzinessa albumi sijoitettiin 3. sijalle 100 kaikkien aikojen parasta kristillistä metallialbumia -listalla, koska albumi "oli kuin speed metal kohtaa grooven, kuten edelläkävijä Metallica sen teki suosituksi. Kahdella kappaleella on mahdollisesti eräät kaikkien aikojen viidestä parhaasta metalli-groovesta, nimittäin 'If You Will' ja 'The Call'. Laulaja Jimmy Brownilla on melkoinen ääni, ja yhtye oli tiukka kuin punkki ja nopeampi kuin salama."


title: Goodbye Yellow Brick Road

text: Goodbye Yellow Brick Road on Elton Johnin seitsemäs studioalbumi, joka julkaistiin vuonna 1973. Sitä on myyty maailmanlaajuisesti vähintään 31 miljoonaa kappaletta, ja se on hänen myydyin albuminsa. Albumin kappaleista singleinä julkaistiin "Candle in the Wind", "Bennie and the Jets", "Goodbye Yellow Brick Road" ja "Saturday Night’s Alright for Fighting". Vuonna 2000 "Q" sijoitti sen sijalle 84 sadan kaikkien aikojen parhaan brittiläisen albumin listallaan. Vuonna 2003 se sijoittui sijalle 91 "Rolling Stonen" viidensadan kaikkien aikojen parhaan albumin listalla.


title: Goodbye Yellow Brick Road

text: Albumin nimi viittaa "Ihmemaa Ozin" keltaiseen tiilitiehen.


title: Goodbye Yellow Brick Road

text: Kaikki kappaleet kirjoittanut Elton John ja Bernie Taupin.


title: NRT

text: NRT voi tarkoittaa seuraavia asioita:


title: Tokion lentoasema

text: Tokion lentoasema voi tarkoittaa seuraavia lentoasemia:


title: Kevin Doell

text: Kevin Doell (s. 15. heinäkuuta 1979 Saskatoon, Saskatchewan, Kanada) on kanadalainen jääkiekkoilija, pelipaikaltaan keskushyökkääjä.


title: Kevin Doell

text: Doell aloitti uransa Denverin yliopistojoukkueessa, jossa hän pelasi neljä kautta. Kerran hän oli mukana voittamassa sarjan mestaruutta. Syyskuussa 2003 Doell siirtyi Atlanta Thrashersin harjoitusleirille, mutta ei saanut paikkaa NHL-joukkueessa. Hän pelasi kauden pääosin EHCL:ssä Gwinnett Gladiatorsissa, jossa hänet valittiin vuoden tulokkaaksi ja tulokkaiden tähdistökentälliseen. Seuraavalla kaudella Doell sai jo enemmän vastuuta AHL:ssä Chicago Wolvesissa, jossa hän pelasi 45 ottelua.


title: Kevin Doell

text: Kauden 2005–2006 hän vietti kokonaan Wolvesissa ja teki 51 tehopistettä. Seuraava kausi sujui vaisummin Doellin tehtyä vain 33 tehopistettä. Kesäkuussa 2007 Doell siirtyi Bluesiin yksivuotisella sopimuksella. Sopimus ei kuitenkaan toteutunut ja hän jatkoi NHL-pykälän voimin Atlantan organisaatiossa.


title: Kevin Doell

text: Kaudella 2007–2008 Doell pelasi ensimmäiset NHL-ottelunsa Atlanta Thrashersissa, jossa hän pelasi kahdeksan ottelua runkosarjassa. AHL:n pudotuspeleissä hän teki 24 ottelussa tehot 4+5 ja voitti sarjan mestaruuden, Calder Cupin. Seuraavaksi kaudeksi Doell siirtyi Ruotsin toiseksi korkeimmalle sarjatasolle HockeyAllsvenskanissa pelaavaan Leksandiniin. Hän teki kaudella 49 tehopistettä 37 ottelussa. Seuraavaksi kaudeksi hän palasi Chicago Wolvesiin, jossa hän teki 79 ottelussa 37 tehopistettä.


title: Kevin Doell

text: Syyskuussa 2010 Doell siirtyi yksivuotisella kauden 2010–2011 kattavalla sopimuksella SM-liigassa pelaavaan Tapparaan. Doell debytoi Tapparassa samassa kuussa KalPaa vastaan. Hän teki Tapparassa 58 runkosarjaottelussa tehot 18+20=38, joilla hän oli seuran paras pistemies. Kauden jälkeen Doell siirtyi takaisin AHL:n Chicago Wolvesiin. Chicagossa Doell ei kuitenkaan pelannut kuin 17 ottelua, joissa merkkautti tehot 1+6=7. Kaudeksi 2012–2013 Doell siirtyi Itävaltaan ja Klagenfurter AC:hen. Itävallassa Doell pystyi pelaamaan ehjemmän kauden ja pelasi runkosarjassa 32 ottelua tehoin 9+6=15. Doell ei jatkanut seurassa kaudella 2013–2014.


title: Kevin Doell

text: Doell on peliä rakentava keskushyökkääjä, joka osaa myös fyysisen pelin. Hänellä on myös erinomainen pelisilmä. Doell näytti Tapparassa ollessaan olevansa todella taitava rangaistuslaukauksien ampuja. Doellin ehkä suurin heikkous on hänen niin sanotut turhat jäähyt sekä ylilyönnit.


title: Ylimääräinen virkamies

text: Ylimääräinen virkamies oli Suomessa vakinaisen virkamiehen tehtäviä hoitava tai tätä avustava henkilö, jolla ei ollut varsinaista virkaa. Tällaisia henkilöitä oli aiemmin virastoissa runsaasti ja heistä käytettiin vakinaisen viran mukaista nimitystä, kuten ylimääräinen kanslisti tai ylimääräinen notaari. Ylimääräisen virkamiehen palkkaus ja oikeudet sovittiin työtä edeltävässä sopimuksessa. Ylimääräisenä virkamiehenä toimiminen katsottiin ikälisään oikeuttavaksi ajaksi.


title: Ylimääräinen virkamies

text: Valtion palveluksessa olleiden ylimääräisten virkamiesten oikeusasema järjestettiin ensin vuoden 1943 (asetus 37/1943) ja sitten vuoden 1949 ylimääräisasetuksella (755/1949), joka oli voimassa vuoteen 1987. Asetuksessa heistä käytettiin nimitystä ylimääräinen toimenhaltija. Tällaiset ylimääräiset toimet perustettiin valtion virastoihin ja laitoksiin talousarviossa vuosittain myönnetyillä määrärahoilla. Toimeen voitiin valita tekijä, vaikkei tointa julistettu haettavaksi. Toimi lakkasi, jos talousarviossa ei ollut sitä varten varoja. Ylimääräisen toimenhaltijan irtisanomisaika oli 14 päivää. Hänen palkkauksensa, eläkkeensä ja vuosilomansa oli samanlainen kuin vakinaisilla virkamiehillä, mutta oikeutta lakkautuspalkkaan hänellä ei ollut.


title: Ylimääräinen virkamies

text: Vuonna 1979 valtion palveluksessa oli noin 122 000 henkilöä virkasuhteessa ja 75 000 työsuhteessa. Ylimääräisiä virkamiehiä oli 45 000 ja tilapäisiä virkamiehiä 4 000.


title: Juvan lukio

text: Juvan lukio on Etelä-Savossa Juvan kunnassa sijaitseva lukio. Lukion painopistealueita ovat viestintä ja tutkimus. Opiskelijoita lukiossa on noin 110.


title: Juvan lukio

text: Juvan yhteiskoulu perustettiin 1946 ja ensimmäiset ylioppilaat sieltä valmistuivat 1962. Juvan kunnan siirryttyä peruskoulujärjestelmään yhteiskoulu muuttui yläasteeksi ja lukioksi vuonna 1974. Juvan lukio sijaitsee edelleenkin samassa rakkennuksessa yläasteen kanssa. Vuodesta 1992 lähtien toiminut lukioteatteri on mahdollistanut opiskelijoiden soveltavan ilmaisun myös taiteellisella saralla.


title: Ylipappi

text: Ylipappi on useissa uskonnoissa tavattava korkeimman pappisviran haltija. Papillisen arvoasteikon huippua kuvaa esimerkiksi paavin latinankielinen nimitys "pontifex maximus". Vanhan testamentin aiempi raamatunsuomennos nimitti ylipappia ylimmäiseksi papiksi. Ylipapin arvon mainitaan olleen käytössä Israelissa jo Mooseksen ajoista lähtien. Koska juutalaisilta puuttui kansallinen johtaja, tuli ylipapista maan uskonnollinen ja välillä myös poliittinen johtaja. Tällaisena henkilönä hänestä kerrotaan maanpaon ajoista Jerusalemin temppelin hävitykseen (70 jaa.) asti (Sak. 3:1–7).


title: Ylipappi

text: Temppelijumalanpalveluksessa ylipappi oli ylin johtaja, joka toimi Jumalan ja kansan välimiehenä (2. Moos. 28:38). Ylipappi ei osallistunut pappien jokapäiväisiin kirkollisiin toimituksiin, vaan hänen tehtävänsä oli osallistua ainoastaan suuriin juhliin. Ainoastaan ylipapilla oli oikeus kerran vuodessa suurena sovituspäivänä astua pyhäkön kaikkein pyhimpään osaan uhraamaan kansan puolesta. Toinen ylipapin erikoistehtävä oli Jumalan tahdon tiedustelu urimin ja tummimin avulla. Hänet asetettiin virkaansa juhlamenoin, jotka kestivät kokonaisen viikon. Niihin sisältyi peseytyminen, voitelu, pukeminen ja uhrit. Ylipapin virkapukua kutsuttiin pyhiksi vaatteiksi ja niiden rintakilvessä oli Israelin 12 sukukunnan nimet. Alkuaan ylipapin arvo oli perinnöllinen ja siitä luovuttiin vasta kuollessa. Ensimmäinen ylipapillinen suku polveutui Aaronin pojasta Eleasarista (4. Moos. 20:25).


title: Timo Kekkonen

text: Timo Kaleva Kekkonen (s. 3. toukokuuta 1957 Helsinki) on suomalainen diplomi-insinööri ja Sähköturvallisuuden edistämiskeskus STEK ry:n toimitusjohtaja maaliskuusta 2014. Vuosina 2006–2013 hän työskenteli johtajana Elinkeinoelämän keskusliitossa.


title: Timo Kekkonen

text: Kekkonen valmistui vuonna 1984 Teknillisestä korkeakoulusta materiaalitekniikan diplomi-insinööriksi. Hän aloitti uransa tutkijana VTT:ssa, mistä siirtyi projektipäälliköksi Metalliteollisuuden Keskusliittoon ja sieltä Rauma-Repolaan kehittämään uusia liiketoimintoja materiaalitekniikan alueella.


title: Timo Kekkonen

text: Vuonna 1991 Kekkonen siirtyi Teknologian kehittämiskeskukseen, Tekesiin ja vuosina 1994–1996 hän työskenteli Brysselissä Suomen EU-edustustossa vastuualueenaan eurooppalainen tutkimuspolitiikka. Vuodesta 1996 Kekkonen työskenteli kauppa- ja teollisuusministeriössä. Aluksi hän oli vastuussa kansainvälisen teknologiapolitiikan alueesta ja työskenteli vuoden 1999 alusta ministeriön teknologiaosaston osastopäällikkönä.


title: Timo Kekkonen

text: Kekkosen vanhemmat olivat diplomaatti, suurlähettiläs Taneli Kekkonen ja Brita Kekkonen. Timo Kekkosen isoisät olivat presidentti Urho Kaleva Kekkonen ja valtioneuvos K.-A. Fagerholm. Kekkonen on naimisissa ja hänellä on lapsia.


title: Maatalousnormaalikoulu

text: Maatalousnormaalikoulu oli Järvenpäässä 1928–1993 toiminut oppilaitos, joka antoi maatalouden ammattikoulutusta ja koulutti opettajia maatalousalan oppilaitoksiin.


title: Maatalousnormaalikoulu

text: Maatalousnormaalikoulu perustettiin 11. helmikuuta 1927 annetulla lailla Tuusulan kunnassa sijaitsevalle Järvenpään tilalle maatalousoppilaitosten opettajien kehittämiseksi opettajantoimeen. Maatalousnormaalikoulussa oli vuoden 1929 alussa opettajaosasto sekä harjoituskouluina maamieskoulu ja tietopuolinen karjanhoitokoulu. Lisäksi havainto-opetusta varten oli karjatila.


title: Maatalousnormaalikoulu

text: Aiemmin harjoituskouluina toimivat maatalousnormaalikoulun maamieskoulu, pienviljelijäkoulu ja karjatalouskoulu. Myöhemmin opetus tapahtui kaksivuotisella maatilatalouden peruslinjalla. Siihen kuului vuoden yleisjakso ja vuoden erikoistumisjakso joko viljelijä- tai viljelijä-koneenkorjaajalinjalla. Opettajankoulutuksesta huolehti tällöin koulun opettajaosasto. Koulutilan pinta-ala oli noin 195 hehtaaria, josta peltoa oli noin 80 hehtaaria. Ruotsinkielisiä maatalousalan opettajia koulutettiin tarvittaessa järjestetyillä kursseilla Västankvarnin maatalousoppilaitoksessa Inkoossa.


title: Maatalousnormaalikoulu

text: Järvenpään maatalousnormaalikoulu, Hyvinkään maatalousoppilaitos ja Rajamäen metsäoppilaitos yhdistyivät hallinnollisesti 1993 ja yhteenliittymän nimeksi tuli Uudenmaan maaseutuopisto. Vuonna 2000 Uudenmaan maaseutuopiston Järvenpään yksikön toiminnot siirrettiin Hyvinkäälle ja sen rakennuksille etsittiin muuta käyttöä. Vuonna 2009 Uudenmaan maaseutuopistosta tuli osa Hyria koulutus oy:tä.


title: Protomo

text: Protomo on Hermia Oy:n ideoima ja koordinoima ilmainen ideoiden ja yritysten kehittämismalli ja verkosto, joka on tarkoitettu eri alojen korkeasti koulutetuille, yrittäjiksi tahtoville osaajille. Protomon tarkoitus on jalostaa uusia ja hyödyntämättä jääneitä bisnesideoita ja tehostaa uusien teknologiayritysten syntyä ja tällä tavoin auttaa pitkälle koulutettuja työttömiä ja vastavalmistuneita kiinni työelämään. Toimintaa rahoittavat muun muassa SITRA, kaupungit ja ELY-keskukset.


title: Protomo

text: Protomo on monialainen ja yhteisöllinen innovaatio- ja yrittäjäjärjestelmä, joka tarjoaa maksuttomat edut (mm. toimistotilat ja työkalut), yhteisön tukea ja asiantuntijoiden taustatukea. Protomoissa voidaan kehittää tuotteiden ja palvelujen prototyyppejä ja liikeideoita yhteistyössä mahdollisten asiakkaiden kanssa ja avoimessa yhteistyössä toisten hankkeiden kanssa. Protomo toimii kuin yrityshautomo ennen yrityksen perustamista, mutta yhteisöllisesti. Protomot palvelevat sekä yritysideoiden kehittäjiä että eri alojen osaajia iästä ja toimialataustasta riippumatta.


title: Protomo

text: Protomon käytäntöön viemistä koordinoi Hermia Oy Työ- ja elinkeinoministeriön rahoituksella. Toimintamallia kokeiltiin Jyväskylässä syksyllä 2009, nyt Protomoita on myös Salossa, Tampereella, Turussa, Espoossa Kouvolassa ja Lahdessa. Alueellisia Protomoita ylläpitävät mm. Jyväskylä Innovation, Hermia Oy ja Yrityssalo ja Aalto-yliopisto yhteistyössä alueiden start-up-yhteisöjen kanssa. Protomon kehittämisen lähtökohta ja esikuva on Tampereella toimiva opiskelijoille suunnattu avoin ja monialainen innovaatioympäristö Demola.


title: Lira

text: Lira voi viitata seuraaviin asioihin:


title: Wittig-reaktio

text: Wittig-reaktio on orgaaninen reaktio, jossa aldehydi tai ketoni reagoivat fosfoniumylidin kanssa ja reaktiotuotteena muodostuu alkeeni ja fosfiinin oksidi. Reaktio on nimetty kehittäjänsä Georg Wittigin mukaan ja hän sai siitä Nobelin kemianpalkinnon vuonna 1979. Wittig-reaktio on yksi yleisimmistä menetelmistä syntetisoida alkeeneja. Sen etuna on muun muassa helppo muunneltavuus, jolloin saadaan stereokemiallisilta ominaisuuksiltaan toivottuja tuotteita.


title: Wittig-reaktio

text: Wittig-reaktio tapahtuu karbonyyliryhmän sisältävän aldehydin tai ketonin ja tyypillisesti trifenyylifosfiinin ylidin välillä. Ylidi on yhdiste, jossa vierekkäisillä atomeilla on erimerkkiset varaukset. Wittig-reaktiossa fosforiatomilla on positiivinen varaus. Reaktiomekanismien kuvauksissa ylidi voidaan korvata fosforaanilla, jossa fosforista lähtee kaksoissidos.


title: Wittig-reaktio

text: Tarvittava ylidi syntetisoidaan yleensä juuri ennen varsinaista Wittig-reaktiota. Fosfiini, yleensä trifenyylifosfiini, reagoi halogeenialkaanin kanssa muodostaen fosfoniumionin. Fosfoniumionista saadaan ylidi käsittelemällä sitä emäksellä. Usein käytetään hyvin vahvasti emäksistä butyylilitiumia, mutta tietyissä tapauksissa myös metallihydroksidit ovat riittävän emäksisiä.


title: Wittig-reaktio

text: Kemistit eivät ole yksimielisiä Wittig-reaktion tarkasta mekanismista. Perinteisesti karbonyyliyhdisteen ja ylidin nukleofiilisen substituutioreaktion on arveltu muodostavan ensin betaiinin (kuvassa yhdiste 3), hiili-hiilisidoksen kiertyminen johtaa toiseen betaiiniin (4), josta muodostuu syklinen oksafosfetaanivälituote (5). Se on hyvin pysymätön ja siitä eliminoituu alkeeni ja fosfiinin oksidi, esimerkissä trifenyylifosfiinioksidi.


title: Wittig-reaktio

text: Wittig-reaktion stereoselektiivisyys riippuu huomattavasti ylidin tyypistä. Osa reaktioista tuottaa pääasiassa Z-isomeerejä osa E-isomeerejä. Ylidit voidaan jakaa kahteen ryhmään: stabilisoituihin ja stabilisoimattomiin. Stabiloiduissa ylideissä on negatiivisen osittaisvarauksen omaavaan hiiliatomiin on liittyneenä konjugoitunut tai elektroneja puoleensa vetävä ryhmä. Tällöin ylidin reaktiivisuus on heikompi ja E-alkeenit ovat yleisempiä tuotteita. Stabilisoimattoman ylidin reagoidessa muodostuva Z-isomeeri on kineettinen tuote, eli se muodostuu nopeammin, ja siten vallitseva. Ylidin lisäksi myös lämpötila ja steerinen este vaikuttavat stereoselektiivisyyteen. Matala lämpötila ja steerisesti estyneet lähtöaineet suosivat Z-isomeeriä, kun korkeampi lämpötila ja bentsoehappo katalyyttinä johtavat useammin E-alkeeniin.


title: Wittig-reaktio

text: Ylidien lisäksi Wittig-reaktion tavoin reagoivat myös monet muut orgaaniset fosforiyhdisteet ja näiden reaktioiden voidaan katsoa olevan Wittig-reaktion muunnoksia. Esimerkiksi Horner–Wadsworth–Emmons-reaktiossa käytetään ylidin sijasta fosfonaatti-ionia.


title: Henry van de Velde

text: Henry Clemens Van de Velde (3. huhtikuuta 1863 – 25. lokakuuta 1957) oli belgialainen arkkitehti, muotoilija ja taidemaalari. Hän oli Victor Hortan ja Paul Hankarin ohella Belgian Art Nouveau -liikkeen tärkeimpiä edustajia. Van de Velde työskenteli pitkään myös Saksassa ja vaikutti merkittävällä tavalla maan arkkitehtuuriin ja muotoiluun 1900-luvun alussa.


title: Henry van de Velde

text: Van de Velde opiskeli 1881–1884 maalaustaidetta Antwerpenin taideakatemiassa. Vuonna 1893 hän kuitenkin päätti hylätä taidemaalarin uran ja suuntasi sen sijaan mielenkiintonsa arkkitehtuuriin ja sisustukseen. Hän suunnitteli vuonna 1895 itselleen Bloemenwerf-nimisen talon, jossa oli vaikutteita Arts and Crafts -suuntauksesta. Samana vuonna Van de Velde suunnitteli sisustuksen Samuel Bingin L'Art Nouveau -taidegalleriaan. Tämä suunnittelutyö antoi nimen uudelle tyylisuuntaukselle.


title: Henry van de Velde

text:
Vuonna 1906 Van de Velde oli perustamassa Weimariin Kunstgewerbeschule Weimar -taideteollisuuskoulua. Hän toimi koulun johtajana ja suunnitteli myös sen päärakennuksen. Vuonna 1917 Van de Velde lähti Saksasta. Hän asui Sveitsissä ja Alankomaissa ja työskenteli arkkitehtina. Van de Velde toimi Gentin yliopiston arkkitehtuurin professorina 1926–1936.
Hänen huomattavimpia töitään ovat Bloemenwerf (1895), L'Art Nouveau -gallerian sisustus (1895), Villa Esche (1902–1903), Kölnin Werkbund-näyttelyn teatteri (1914), Otterlon Kröller-Müller-museo (1936–1953) ja Gentin yliopiston kirjasto (1933–1936).


title: TUL:n jalkapallomestaruuskilpailut 1927

text: Työväen Urheiluliiton jalkapallomestaruuskilpailuihin 1927 ilmoittautui 16 joukkuetta, joista yksi luopui ottelutta. Mestaruuden voitti Helsingin Jyry Brynolf Weckströmin loppuottelumaalilla.


title: Somewhere

text: Somewhere voi tarkoittaa:


title: Willie D

text: Willie D (oikealta nimeltään Willam James Dennis, s. 1. marraskuuta 1966) on yhdysvaltalainen rap-artisti ja musiikkituottaja. Hän on rap-yhtye Geto Boysin jäsen.


title: Willie D

text: Ennen rap-artistin uraa Willie D oli lupaava nyrkkeilijä. Hän voitti Golden Glovesin Texasin osavaltion mestaruuden 1977. Vuonna 1984 Willie D ryösti lapsuudenystävänsä kanssa Texaco-huoltoaseman ja molemmat tuomittiin ryöstöstä 1985. Willie D sai törkeästä ryöstöstä kuuden kuukauden tuomion, jonka hän kärsi Harrisin piirikunnan vankilassa. Tuomion jälkeen Willie D rupesi pyörimään Houstonin rap-piireissä ja tutustui James Smithiin (J. Prince), joka perusti Rap-A-Lot Recordsin. Vuonna 1989 Willie D aloitti soolo-uransa Rap-A-Lot Recordsin riveissä ja oli tuolloin levy-yhtiön toinen levyttävä soolo-artisti.


title: Willie D

text: Vuonna 1992 ilmestyi Willie D:n toinen soolo-albumi "I'm Goin' Out Lika Soldier". Albumi ei saavuttanut samanlaista suosiota kuin vuotta aiemmin ilmestynyt Geto Boysin albumi "We Can't Be Stopped" ja vuonna 1993 Willie D erosi Geto Boysista ja keskittyi enemmän soolo-uraansa. Vuonna 1994 ilmestyi "Play Witcha Mama". Vuonna 1996 Willie D palasi takaisin Geto Boysiin ja samana vuonna kokoonpanolta ilmestyi "The Resurrection" -albumi. Vuosina 1995 ja 1997 Willie D pyöritti houstonilaisella radio-asemalla ohjelmaa nimeltä "Reality Check".


title: Willie D

text: Vuonna 2000 Willie julkaisi "Love by Few, Hated by Many" ja 2001 ilmestyi Willie D:n viides soolo-albumi "". Vuonna 2003 Willie D:ltä ilmestyi kuudes soloo-albumi "".


title: Willie D

text: Vuonna 2009 Willie D syyllistyi iPhone-huijaukseen, jossa hän oli huijannut texasilaista Texas One Wireless -yhtiötä luvaten myydä yhtiölle iPhoneja ja muuta elektroniikkaa 132 000 dollarin edestä. Willie D ei kuitenkaan toimittanut koskaan lupaamiaan tuotteitaan. Törkeästä petoksesta Willie D sai 20 vuoden vankilatuomion. Joulukuussa 2009 Willie D oli vielä vapaana takuita vastaan.


title: Willie D

text: Suomessa Willie D on esiintynyt kolme kertaa. Vuonna 2005 Helsingissä sekä vuonna 2006 Helsingissä ja Tampereella.


title: Black Christmas

text: Black Christmas on vuonna 2006 ilmestynyt splatter- ja kauhuelokuva. Sen ohjasi Glen Morgan ja tuotti James Wong. Elokuva on uudelleenfilmatisointi 1974 ilmestyneestä samannimisestä elokuvasta.


title: Black Christmas

text: Elokuvassa näyttelevät muun muassa Katie Cassidy, Mary Elizabeth Winstead, Kristen Cloke ja Robert Mann.


title: Black Christmas

text: Elokuvan tapahtumat alkavat "Billy Lenzin" lapsuudesta. Billyn äiti pahoinpitelee häntä ja Billyn äiti päätyy tappamaan miehensä. Tämän vuoksi Billyn äiti lukitsee pojan ullakolle. Vuosia myöhemmin Billyn äiti nai uuden miehen, Billyn äiti saa tyttären sukurutsauksen tuloksena. Billy karkaa ullakolta ja tappaa äitinsä ja isäpuolensa sekä repii sisarpuolensa toisen silmän irti. Billy pannaan telkien taakse.


title: Black Christmas

text: Vuonna 2006 Billy karkaa nuorisovankilasta, ja palaa kotiin jossa verilöyly alkoi. Kuusi lukiolaissiskoa ja heidän yksinäinen äitinsä viettävät joulua samaisessa talossa missä verilöyly tapahtui 15 vuotta sitten. Verinen murhaleikki alkaa Billyn saavuttua paikalle.


title: Walsh

text: Walsh on muun muassa seuraavien henkilöiden sukunimi:


title: Bob Goodenow

text: Robert W. "Bob" Goodenow (29. lokakuuta 1952 Dearborn, Michigan) on yhdysvaltalainen lakimies ja jääkiekkovaikuttaja, joka johti NHL:n pelaajayhdistystä NHLPA:ta 1992–2005.


title: Bob Goodenow

text: Goodenow valmistui Harvardin yliopistosta 1974 ja Detroit Mercyn yliopiston lakikoulusta 1979. Harvardissa hän pelasi myös jääkiekkoa yliopistojoukkueessa. Hän oli Harvard Crimsonin kapteenina NCAA-sarjassa. Valmistumisensa jälkeen Goodenow yritti Washington Capitalsin NHL-joukkueeseen mutta ei mahtunut joukkueeseen. Tämän jälkeen hän teki sopimuksen IHL:n Flint Generalsin kanssa. Hän pelasi Generalsissa kaksi kautta ja lopetti kiekkouransa keväällä 1976.


title: Bob Goodenow

text: Jääkiekkouransa jälkeen Goodenow siirtyi lakialalle ja piti toimistoa Dearbornissa, Michiganissa. Hänen asiakkaanaan oli myös useita jääkiekkoilijoita, kuten Kelly Miller, Joel Otto ja Brett Hull, jolle hän neuvotteli St. Louis Bluesiin vuonna 1990 nelivuotisen sopimuksen, jonka arvo oli 7,1 miljoonaa dollaria. Hullin sopimuksen jälkeen muutkin huippupelaajat alkoivat saada arvokkaampia sopimuksia.


title: Bob Goodenow

text: Goodenow'sta tuli NHLPA:n varatoimitusjohtaja vuonna 1990. Hän toimi virassaan vähän reilun vuoden ja nousi toimitusjohtajaksi 1. tammikuuta 1992 Alan Eaglesonin eron jälkeen. Goodenow johti NHLPA:ta välittömistä oikean ammattiliiton suuntaan. Hän alkoi sivistää pelaajia työntekijäasioista. Hän järjesti myös pelaajien lakon juuri ennen kauden 1991–1992 pudotuspelejä. Goodenow sai nimeä pelaajien etujen ajajana.


title: Bob Goodenow

text: Goodenow'n aikana NHLPA:sta kasvoi ammattimainen organisaatio. Hän teki saman NHLPA:lle kuin Gary Bettman NHL:lle. Kun Goodenow tuli NHLPA:n johtoon yhdistyksellä oli vain kaksi täyspäiväistä työntekijää ja johtaja Eagleson työskenteli vain osa-aikaisesti. Vuonna 2004 NHLPA:lla oli noin 50 työntekijää. Samalla yhdistyksen liikevaihto kasvoi 25-kertaiseksi. Pelaajien palkat kasvoivat Goodenow'n aikana räjähdysmäisesti. 1990-luvun alussa keskipalkka oli 271 000 dollaria, kun vuoteen 2004 mennessä ne olivat nousseet 1,8 miljoonaan dollariin.


title: Bob Goodenow

text: Goodenow jätti NHLPA:n kesällä 2005 kaksi vuotta ennen sopimuksensa umpeutumista. oli jäänyt pelaamatta työsulun takia. Työsulku alkoi virallisesti syyskuussa 2004, kun NHL ja NHLPA eivät olleet onnistuneet neuvottelemaan uutta työehtosopimusta. NHL vaati uuteen sopimukseen palkkakattoa, joka oli sidottu liigan liikevaihtoon. Goodenow ei suostunut tähän. Lopulta lähes vuoden työsulun jälkeen Goodenow oli pakotettu hyväksymään myös palkkakatto, kun osapuolet solmivat uuden työehtosopimuksen kesällä 2005. Goodenow jätti NHLPA:n heinäkuussa, ja hänen tilalleen yhdistyksen johtoon nousi Ted Saskin.


title: Alfa Arae

text: Alfa Arae (α Arae / α Ara) on Maasta noin 240 valovuoden päässä sijaitseva pääsarjan tähti, joka on Alttarin tähdistön toiseksi kirkkain tähti. Sillä on näennäinen kaksoistähti "CCDM J17318-4953B", mutta ne eivät sijaitse fyysisesti toisiaan lähellä.


title: Zao Jun

text: Zao Jun eli keittiöjumala () on kiinalainen yliluonnollinen olento, joka suojelee kotia ja perhettä. Kerran vuodessa keittiöjumala raportoi perheen tekemisistä taivaalliselle Jadekeisarille.


title: Sarvinki

text: Sarvinki on kylä Joensuussa, entisen Enon kunnan alueella Pohjois-Karjalassa. Alueelta löydetty Suomen vanhimmat ihmisasumukset 1800-luvulla kuivatun Sarvinginjärven rannalta. Kylän läpi kulkee seututie 512 Enosta Koveroon.


title: Sarvinki

text: Vuonna 1743 laskettiin Alimmaisen Sarvinkijärven pintaa niin, että koko järvi kuivui. Lasku oli ensimmäinen tunnettu järvenlasku Suomessa. Laskun aiheuttaneen hiekkaharjun kaivajiksi on nimetty Lauri Nuutinen ja koverolainen siltavouti Erik Suutari.


title: Vakka-Suomen kansalaisopisto

text: Vakka-Suomen kansalaisopisto (myös Vakka-opisto) on 1. tammikuuta 2007 lähtien toiminut kansalaisopisto. Vakka-Suomen kansalaisopiston toiminta kattaa nykyisin kaikki Vakka-Suomen pienoismaakunnan kunnat eli Laitilan, Uudenkaupungin, Pyhärannan, Taivassalon ja Kustavin sekä Vehmaan alueet.


title: Vakka-Suomen kansalaisopisto

text: Vakka-Suomen kansalaisopisto jatkaa Uudenkaupungin kansalaisopiston (per. 1919) ja Laitilan-Pyhärannan kansalaisopiston (per. 1961) toimintaa. Vakka-opisto sai Opetusministeriön myöntämän kansalaisopistojen laatupalkinnon vuonna 2009 tunnustuksena toiminnan laadun ja arvioinnin pitkäjännitteisestä kehittämisestä sekä esimerkillisestä työstä vapaan sivistystyön edistämisessä.


title: Vakka-Suomen kansalaisopisto

text: Vakka-Suomen kansalaisopisto järjestää vapaan sivistystyön mukaista koulutusta eri-ikäisille opiskelijoilleen. Kalenterivuonna 2009 opetustunteja oli noin 15 500, opiskelijoina noin 6 000 eri henkilöä ja 11 400 kursseille osallistunutta. Toimintaa järjestettiin 107 toimipaikassa, ja opetusta antoi lähes 250 tuntiopettajaa ja luennoitsijaa. Toteutuneita kursseja oli vuonna 2009 yhteensä 725. Oppiaineista suosituimpia ovat koko opiston mittakaavassa käden taidot, liikunta ja taideaineet, minkä lisäksi kielet, tietotekniikka ja yhteiskunnalliset aineet keräävät runsaasti opiskelijoita. Eräänä painopisteenä on koko ajan ollut paikalliskulttuuri ja sen tukeminen, minkä merkityksen myös Opetusministeriö toi esille laatupalkintokilpailun perusteluissaan.


title: Vakka-Suomen kansalaisopisto

text: Vakka-Suomen kansalaisopiston verkkosivu


title: Niinijoki

text: Niinijoki on kyläkeskus ja postinumeroalue Loimaalla Varsinais-Suomessa.


title: Niinijoki

text: Niinijoen keskusta on 11 kilometrin päässä Loimaan kaupungista. Turkuun on matkaa 60 km ja Tampereelle 110 km.


title: Niinijoki

text: Niinijoen kyläkeskuksen vaikutusalueesta, joka on sama kuin Niinijoen koulupiiri, käytetään nimitystä Niinijoen - Pappisten seutu.


title: Niinijoki

text: Niinijoen seutuun kuuluvia kyliä ovat:


title: Niinijoki

text: Pappisten seutuun kuuluvat Pappisten kylän ohella Krekilä, Koivusuo ja Virkasuo.


title: Niinijoki

text: Alueen huomattavin vesistö on Niinijoen kulmakunnalle nimensä antanut Loimijoen sivujoki Niinijoki, joka saa alkunasa Mellilästä ja laskee Loimijokeen Alastarolla.


title: Niinijoki

text: Alueen länsipuolitse kuntien rajoja noudatellen kulkee Säkylän–Mellilän harjujakso. Sen kupeeseen Niinijoen-Pappisten alueella jäävät Niinijoen sivuhaarojen latvoilla sijaitsevat harjujärvet Pappistenjärvi eli Pappisten Isojärvi ja Pikkujärvi.


title: Niinijoki

text: Asukasluku vuonna 2004 oli 831 henkeä.


title: Niinijoki

text: Keskeinen elinkeino alueella on maatalous, mutta viime vuosina sivuelinkeinot ja ansiotyössä käyminen ovat yleistyneet ja myös uudisrakentaminen on ollut nousussa.


title: Niinijoki

text: Alueen palveluihin kuuluu vuonna 1902 perustettu Niinijoen osuuspankki, jonka yhteydessä toimii asiamiesposti. Kuntoilumahdollisuudet ovat hyvät. Pappistenjärvellä on kaupungin uimaranta.


title: Niinijoki

text: Alueella toimii kaksi kesäteatteria, Kertunmäen- ja Krekilän Myllyn Kesäteatterit.


title: Niinijoki

text: Pappisissa Pappistenjärven rannalla toimii Niinijoenseudun kylähdistyksen ylläpitämä Pappisten lava.


title: Niinijoki

text: Nähtävyyksiin kuuluu Alpo Jaakolan patsaspuisto valtatien 9 varressa. Torkkalassa sijaitsee Alpo Jaakolan taiteilijakotui Torkville.


title: Niinijoki

text: Säkylän–Mellilän harjujaksoa pitkin alueen länsiosassa kulkee Museoviraston valtakunnallisesti merkittäväksi rakennetuksi kulttuuriympäristöksi määrittelemä Huovintie.


title: Niinijoki

text: Alueella toimii Niininijokiseudun kyläyhdistys. Niinijoki valiittiin Varsinais-Suomen vuoden kyläksi vuonna 2004.


title: Anssi Vanjoki

text: Anssi Markku Kaleva Vanjoki (s. 13. syyskuuta 1956 Helsinki) on Nokian langattomien palvelujen yksikön entinen johtaja. Vanjoki jätti yhtiön syyskuussa 2010. Hän oli esillä Nokian uudeksi toimitusjohtajaksi Olli-Pekka Kallasvuon tilalle, mutta yhtiö valitsi johtajakseen kanadalaisen Stephen Elopin. Vanjoki aloitti Lappeenrannan teknillisen yliopiston kauppatieteellisen tiedekunnan professorina (Professor of Practice) syksyllä 2013.


title: Anssi Vanjoki

text: Vanjoki toimi Nokian johtokunnassa vuodesta 1998 lähtien ja Nokian palveluksessa hän toimi vuodesta 1991. Hän työskenteli muun muassa Markets-yksikön johtajana, Multimedia-toimialaryhmän johtajana sekä Nokia Mobile Phonesin johtajana. Vanjoki kuului pääjohtaja Jorma Ollilan kokoamaan ryhmään, niin sanottuun "dream teamiin". Vanjoki on Amer Sports Oyj:n hallituksen puheenjohtaja ja Sonova Holding AG:n hallituksen jäsen. Koulutukseltaan Vanjoki on kauppatieteiden maisteri.


title: Anssi Vanjoki

text: Nokian jälkeen Vanjoki sijoitti loppuvuodesta 2010 kirkasvalokuulokkeita valmistavaan Valkee-yritykseen. Tammikuussa 2011 Vanjoki sijoitti golfin pelaajille tarkoitettuun Applen iPhonen Game Book-palveluun, ja hänestä tuli samalla Free Drop Innovations Oy Ltd -yhtiön hallituksen jäsen. Vanjoki piti Nokian syksyllä 2011 tapahtunutta liittoutumista Microsoftin kanssa tarpeettomana. Vuonna 2012 hän luopui Nokian pörssiosakkeista. Nokian puhelinyksikön siirtymistä Microsoftille syyskuussa 2013 hän piti häpeällisenä.


title: Anssi Vanjoki

text: Vanjoki on liikkeenjohdon konsultointipalveluja tuottavan Rantakesä-RKBS Oy johtaja. Vanjoki on Aqsens Oy -yrityksen toimitusjohtaja ja yrityksen toimialana on mittaus-, testaus- ja navigointivälineiden ja -laitteiden valmistus. Hän toimii Järvelässä sijaitsevan Koskisen Oy vanerin ja vaneriviilun valmistusyrityksen, helsinkiläisen Atacama Labs Oy -patenttiyrityksen, oululaisen korvavaloyritys Valkee Oy:n sekä espoolaisen Basware-ohjelmistoyrityksen hallituksissa. Lisäksi Vanjoki toimii Amer Sportsin hallituksen puheenjohtajana.


title: Anssi Vanjoki

text: Vanjoki sai lokakuussa 2001 ylinopeudesta 14 päiväsakkoa eli 690 000 markkaa (noin 116 000 euroa). Sakosta heräsi yhteiskunnallinen keskustelu ja muun muassa oikeusministeri Johannes Koskisen mukaan ”koko sakotusjärjestelmää joudutaan tarkistamaan lakiin kirjoitettujen puutteellisuuksien vuoksi”. Helsingin käräjäoikeus alensi helmikuussa 2002 Vanjoen sakon 35 000 markkaan (noin 5 900 euroon), koska Nokian toimittamien palkkalaskelmien mukaan Vanjoen tulot olivat alentuneet.


title: Anssi Vanjoki

text: Vanjoki on koripalloilijoiden Anselmi ja Viljami Vanjoen isä.


title: Alajepua

text: Alajepua () on kylä Uudenkaarlepyyn kaupungissa. Se on valtateiden 8 ja 19 risteyspaikka. Lapuanjoki halkoo kylän matkallaan Pohjanlahteen. Kylässä on Ytterjeppon nuorisoseuran tanssipaviljonki. Vuoteen 1974 saakka kylä kuului Jepuan kuntaan.


title: Alajepua

text: Alajepuan nähtävyyksiin kuuluu sotilastorppa.


title: Punkaharju (harju)

text: Punkaharju on harju Savonlinnassa entisen Punkaharjun kunnan alueella Etelä-Savon maakunnassa. Se erottaa toisistaan Saimaan Pihlajaveden ja Puruveden. Punkaharju kuuluu Suomen kansallismaisemiin ja valtakunnallisesti arvokkaisiin maisema-alueisiin. Alue on Metsähallituksen hallinnoimaa luonnonsuojelualuetta ja kuuluu myös Natura 2000 -alueisiin. Suojelualueen pinta-ala on 6,5 km².


title: Punkaharju (harju)

text:
Punkaharju on syntynyt viimeisen jääkauden mannerjäätikön vetäytymissuunnan suuntaisesti ja on ollut jo varhain eränkävijöiden kulkureittinä. Ensimmäinen maantie harjulle rakennettiin 1700-luvulla, ja sen kautta kulki yhteys Savonlinnasta Viipuriin. Tietä pidettiin varsin vaarallisena, koska se kulki paikoitellen jyrkkärinteisen harjun laella. Keisari Aleksanteri I antoi jo vuonna 1803 määräyksen säästää harjumetsät puunkaadolta ja kaskeamiselta. Yksi syy määräykseen saattoi olla se, että tiheään kasvavat männyt suojasivat tieltä suistumista vastaan.
Punkaharjusta tuli 1800-luvun alussa suosittu matkailu- ja nähtävyyskohde ja sinne perustettiin kruununpuisto 1843. Punkaharjua ovat tehneet tunnetuksi mm. Sakari Topelius Maamme-kirjassaan ja J.L. Runeberg runoissaan. Muistoksi Runebergin käynnistä Punkaharjulla on harjutien varteen pystytetty muistokivi paikalle joka tunnetaan Runebergin kumpuna.


title: Punkaharju (harju)

text: Alueelle rakennettiin 1845 Ernst Lohrmannin suunnittelema metsänvartijan asumus, joka toimi myös matkailijoiden majoitustilana. Punkaharjun Valtionhotellina tunnettua sveitsiläistyylistä tornillista puurakennusta on laajennettu useaan otteeseen. Onni Tarjanteen suunnitelman mukaan valmistunut Punkaharjun kuntoutuskeskuksen päärakennus rakennettiin 1900-luvun alussa. Nykyisin Punkaharjun kuntoutuskeskukseen kuuluva entinen Hotelli Finlandia on rakennettu 1914 Ivar ja Valter Thomén suunnitelmien mukaan. Luston rautatieasema on vuonna 1908 valmistunut arkkitehtuuriltaan kansallisromanttinen rautatierakennus. Vuonna 1994 avattu metsämuseo Lusto edustaa alueen uusinta kulttuurikerrostumaa.


title: Punkaharju (harju)

text: Punkaharjulla on säilynyt venäläisten kaivamia maavarustuksia 1700-luvun lopulta, ajalta ennen Suomen sotaa. Harjulla on myös Salpalinjan rakennelmia, joista valtaosa on täytetty ja siivottu pois toisen maailmansodan jälkeen. Kuikonniemessä sijaitseva juoksuhauta ja korsu on entisöity.


title: Punkaharju (harju)

text: Harjulla kulkeva tie (yhdystie 4792, entinen valtatie 14) sai päällysteen 1950-luvulla. Vuonna 1976 valmistui ohikulkutie (nykyinen valtatie 14) Laukansaaren kautta, joka ohjaa osan liikenteestä pois harjulta. Alkuperäistä päällystämätöntä harjutietä on säilynyt Valtionhotellin eteläpuolella. Suomen ensimmäinen yleiskaava, joka vahvistettiin 15. syyskuuta 1977, kattoi Punkaharjun harju-alueen.


title: Punkaharju (harju)

text: Punkaharju on noin seitsemän kilometrin pituinen kapea harjujakso, joka paikoitellen jakaantuu useammaksi selännejonoksi. Harjun korkein kohta on 31 metriä Saimaan pinnan yläpuolella ja sitä kutsutaan Nervanderin kummuksi . Punkaharjulla on kymmeniä erikokoisia suppia, jotka ovat syntyneet jäätiköstä irronneiden veden kuljettamien jäälohkareiden hautautuessa ja sulaessa, jolloin pintamaa on vajonnut. Takaharjun Ankkalampi on syntynyt veden täyttämään suppaan. Jääkauden jättämiä merkkejä ovat myös rantakallioiden uurteet ja siirtolohkareet. Alueen muinaisrannat osoittavat vedenpinnan korkeusvaihteluja jääkauden jälkeen.


title: Punkaharju (harju)

text: Punkaharjun luonnonarvoja on hoidettu maisemanäkökohdat huomioiden. Suojelualueen maa-alueista suurin osa on harjumetsää. Kokonharjun aarnimetsä luonnonsuojelualueen pohjoisosassa on alueen luonnontilaisinta osaa, jossa ei tehdä hoitotoimia. Kasvillisuus on pääosin puolukka- ja puolukka-lillukkatyypin kangasmetsiä. Reheviä lehtoja esiintyy pienialaisesti rannoilla ja suppien pohjalla. Suojelualueen järvet ovat niukkaravinteisia ja kirkasvetisiä.


title: Superpesiksen kuukauden pelaaja

text: Superpesiksen kuukauden pelaaja valittu kaudesta 2008 lähtien. Palkinto on jaettu Miesten ja Naisten Superpesiksen pelaajalle kuukausittain. Valinnan suorittaa Suomen Pesäpalloliitto.


title: Superpesiksen kuukauden pelaaja

text: Miesten palkinnon ovat useimmiten voittaneet Toni Kohonen ja Henri Puputti (kuusi kertaa) ja naisten palkinnon Emma Nieminen, Sirpa Pollari ja Paula Saloranta (neljä kertaa).


title: Peter Mullan

text: Peter Mullan (s. 2. marraskuuta 1959 Peterhead, Skotlanti) on skotlantilainen näyttelijä ja elokuvaohjaaja. Hänen merkittävä ohjaustyönsä on "Magdalena-sisaret". Ohjaamansa elokuvat hän on myös käsikirjoittanut.


title: Peter Mullan

text: Mullan tunnetaan paremmin näyttelijänä ja erityisesti entisen alkoholistin Joen roolista Ken Loachin ohjaamassa elokuvassa "Nimeni on Joe".


title: Peter Mullan

text: Mullanin ohjaama elokuva "Orvot" palkittiin vuonna 1998 muun muassa Venetsian elokuvajuhlilla ja Festival du Film de Parisissa. "Magdalena-sisaret" sai vuonna 2002 Venetsian juhlien pääpalkinnon Kultaisen leijonan.


title: Demonica

text: Demonica on puolalaisen blackened death metal -yhtye Behemothin kokoelmamusiikkiboksi, joka on julkaistu vuonna 2006. Boksi sisältää demoja sekä ennenjulkaisemattomia että uudelleennauhoitettuja kappaleita yhtyeen varhaisilta vuosilta sen yhä soittaessa perinteistä black metalia.


title: Daniel Larsson

text: Daniel Larsson (s. 7. helmikuuta 1986 Boden, Ruotsi) on ruotsalainen jääkiekkomaalivahti, joka pelaa SHL-joukkue Luleå HF:ssä.


title: Daniel Larsson

text: Larsson on Bodens IK:n kasvatti. Hän pelasi kevääseen 2004 asti myös Luleå HF:n junioreissa ja kaudella 2003–2004 Larsson torjui myös ensimmäisen miesten pelinsä Bodenin Allsvenskan-joukkueessa. Hänestä tuli seuraavalla kaudella joukkueen ykkösmaalivahti. Kaudella 2005–2006 Larsson jatkoi pelejään HockeyAllsvenskanissa ja hän siirtyi Hammarby IF:n maalinsuulle. Joukkue joutui keväällä 2006 putoamiskarsintaan, mutta säilytti sarjapaikkansa Larssonin toimiessa Hammarbyn ykkösmaalivahtina. Kesällä Detroit Red Wings varasi hänet kolmannella kierroksella numerolla 92.


title: Daniel Larsson

text: Kaudeksi 2006–2007 Larsson siirtyi pelaamaan sarjatasoa ylemmäs Elitserien-joukkue Djurgårdens IF:ään. Hän torjui siellä ensimmäisellä kaudellaan runkosarjassa 24 ottelua ja jäi vielä kakkosmaalivahdiksi Teemu Lassilalle. Lassilan palattua seuraavaksi kaudeksi SM-liigaan Larsson nousi Djurgårdenin ykkösmaalivahdiksi kaudella 2007–2008. Hän torjui 48 ottelussa, valittiin Elitserienin vuoden tulokkaaksi ja parhaaksi maalivahdiksi palkiten Honken Trophyllä.


title: Daniel Larsson

text: Larsson siirtyi kaudeksi 2008–2009 Detroit Red Wingsin organisaatioon. Hän torjui koko kauden farmijoukkue Grand Rapids Griffinsissä, AHL:ssä, mutta jäi vielä kakkosmaalivahdiksi Jimmy Howardille. 40 ottelua pelannut Larsson sai kuitenkin lähes yhtä paljon peliaikaa kuin Howard, joka torjui 45 ottelua. Larsson pelasi kauden aikana myös ssa. Kaudella 2009–2010 hän oli Griffinsin ykkösmaalivahti Howardin noustua NHL:ään. Larsson ei kuitenkaan saanut peliaikaa sieltä. Hän palasi kaudeksi 2010–2011 Elitserieniin ja siirtyi kaksivuotisella sopimuksella HV71:een.


title: Daniel Larsson

text: Larsson pelasi kaksi kautta HV71:ssä. Keväällä 2012 hän siirtyi kaksivuotisella sopimuksella AIK IF:n maalinsuulle. Jälkimmäinen kausi 2013–2014 päättyi joukkueen putoamiseen SHL:stä Allsvenskaniin, mutta Larsson siirtyi kaudeksi 2014–2015 jatkamaan SHL-uraansa kaksivuotisella sopimuksella junioriuralta tuttuun Luleå HF:ään. Hän jäi siellä kauden mittaan kakkosmaalivahdiksi Joel Lassinantille ja pelasi runkosarjassa 21 ottelua. Larsson voitti kauden aikana Mestarien liigan mestaruuden.


title: Daniel Larsson

text: Larsson torjui alle 20-vuotiaiden MM-kilpailuissa vuonna 2006 ja alle 18-vuotiaiden MM-kilpailuissa vuonna 2004. Ensimmäisenä mainitussa turnauksessa hänellä oli paras päästettyjen maalien keskiarvo (0,96). Larsson pelasi myös alle 18-vuotiaiden U-18 Junior World Cupissa vuonna 2004, jolloin hän voitti pronssia. Yhteensä Larsson on pelannut kahdeksan nuorten ja 17 poikien maaottelua.


title: Daniel Larsson

text: Larsson on pelannut myös yhteensä 12 ottelua Ruotsin A-maajoukkueessa. Hän teki A-maajoukkuedebyyttinsä kaudella 2007–2008.


title: Bursa Atatürk Stadion

text: Bursa Atatürk Stadion on monikäyttöstadion, joka sijaitsee Bursassa Turkissa. Pääosin stadionilla pelataan jalkapalloa, sillä se toimii Turkin pääsarjajoukkue Bursasporin kotikenttänä. Se on rakennettu vuonna 1950 ja sen kapasiteetti on 25 456.


title: Bursa Atatürk Stadion

text: Bursaspor voitti historiansa ensimmäisen maan pääsarjamestaruuden kaudella 2009–2010 ja eteni näin suoraan seuraavan kauden Mestarien liigan lohkovaiheeseen. Tämän jälkeen stadionia kunnostettiin ja sen kapasiteettia nostettiin 18 517:stä 25 456:een.


title: Bursa Atatürk Stadion

text: Stadionin oli tarkoitus toimia yhtenä pelipaikkana vuoden 2016 EM-kilpailuissa, mutta lopulta Turkin sijasta kisaisännyys meni Ranskaan.


title: Ihode (albumi)

text: Ihode on suomalaisen iskelmä-poplaulajan Anna Erikssonin seitsemäs studioalbumi vuodelta 2007.


title: Ihode (albumi)

text: Albumi on nimetty Annan kotipaikan mukaan. Suurin osa kappaleista on Annan säveltämiä. Albumi nousi Suomen virallisen listan sijalle 7.


title: Ihode (albumi)

text: Kaikki kappaleet sanoittanut Anna Eriksson.


title: Carlo, Cokxxx, Nutten 2

text: Carlo, Cokxxx, Nutten 2 on Bushidon ja Flerin toinen yhdessä tehty studioalbumi, jonka julkaisi Ersguterjunge 11. syyskuuta 2009. Molemmat artistit käyttivät levyllä toisia taiteilijanimiään Sonny Black (Bushido) ja Frank White (Fler). Levyltä julkaistiin yksi single Eine Chance.


title: Carlo, Cokxxx, Nutten 2

text: Alun perin albumi oli tarkoitus olla nimeltään Carlo, Cokxxx, Nutten 3, mutta tuotannon aikana sen nimi muutettiin aluksi Carlo, Cokxxx, Nutten 2 - Reloaded ja sittemmin lopulliseen muotoonsa Carlo, Cokxxx, Nutten 2.Premium version bonus kappaleet


title: Ezekiel Jackson

text: Rycklon Stephens (s. 22. huhtikuuta, 1978) on guyanalainen kehonrakentaja ja showpainija. Hän työskentelee tällähetkellä World Wrestling Entertainmentille (WWE), sen RAW brändissä Ezekiel Jackson kehänimellä. Hän on entinen maailman mestari, voittaen ECW Championshipin 16. helmikuuta, 2010 ECW'n viimeisessä jaksossa, ja hän on myös viimeinen ECW Mestari. Jackson painaa 140 kg ja on 193 senttimetriä pitkä.


title: Ezekiel Jackson

text: Stephens allekirjoitti sopimuksen World Wrestling Entertainmentin kanssa maaliskuussa 2007 ja debytoi Florida Championship Wrestlingissa (FCW) kesäkuussa. 27. kesäkuussa, hänen devyytti matsissa Stephens ja Keith Walker voittivat Kofi Kingstonin ja Eric Pérezin tag team matsissa. 8. helmikuuta hän osallistui Bryan Kellyn kanssa tag team otteluun Steve Lewingtonia ja Heath Milleria vastaan mini turnauksessa, minkä voittajat pääsevät haastamaan WWE Tag Team Mestarit John Morrisonin ja The Mizin, mutta he hävisivät matsin. 6. toukokuuta Stpehens otteli viimeisen matsi FCW:ssa.


title: Ezekiel Jackson

text: FCW:n jälkeen Stephens debytoi SmackDownissa 18. heinäkuuta, 2008 The Brian Kendrickin henkivartijana nimellä Ezekiel. 8. elokuuta SmackDownissa, hänen kehänimi oli muutettu Ezekiel Jacksoniksi ja tuotiin ilmi, että hän oli Kendrick "neuvonantaja". Tämän jälkeen hän alkoi sekaantua Kendrickin otteluihin Finlaya, Jeff Hardya, ja WWE Mestaria Triple H:ta vastaan. 17. lokakuuta SmackDown:ssa Ezekiel teki hänen virallisen kehä debyytin voittean nopeasti Super Crazyn, paikaten Kendrickin. Loppuvuodesta 2008, Ezekiel ja Kendrick alkoivat feudaamaan WWE Tag Team Mestareita The Colónseja vastaan, vaikka Ezekiel ja Kendrick ei koskaan voittaneetkaan WWE Tag Team titteleitä. Ezekiel kärsi ensimmäisen tappion 13. helmikuuta, 2009 SmackDownissa, kun hän hävisi R-Truthille tavallisessa matsissa. Jacksonin viimeinen matsi SmackDown:ssa oli 3. huhtikuuta Jeff Hardya vastaan, minkä hän hävisi.


title: Ezekiel Jackson

text: 15. huhtikuuta, 2009 Ezekiel arvottiin ECW'hen osana WWE Draftin lisäarvontaa, mikä oli, hänen ja Kendrickin tiimin tuho. Jackson teki ECW kehä debyytin "jobberia" vastaan 9. heinäkuuta, voittaen matsin. 21. heinäkuuta, 2009 Ezekiel Jackson ja Vladimir Kozlov alkoivat esitellä armottomia lopetusliikkeitä "jobbereihin" matsien jälkeen. 18. elokuuta ECW'ssa päätapahtuma matsissa oli tag team matsi Regal ja Kozlov vs. ECW mestari Christian ja Ezekiel. Matsin aikana Ezekiel hyökkäsi Christanin kimppuun, minkä seurauksena Regal pääsi selättämää ECW Mestarin. Matsin jälkeen Kozlov ja Ezekiel iskivät vielä lopetusliikkeensä, ja heistä kolmesta muodostui tiimi, joka on tunnettu myös nimellä The Ruthless Roundtable. Ezekiel ja Kozlov auttoivat Regalia Christian feudissa voittamaan ECW Mestaruuden, mutta Regal ei sitä koskaan voittanut.


title: Ezekiel Jackson

text: 24. marraskuuta ECW'ssä Jackson hyökkäsi Regalin ja Kozlovin kimpuun, kun Kozlov syytti Jacksonia Regalin tappiosta. Seuraavalla viikolla Ezekiel petti taas Regalin ja Kozlovin kävellen pois tag team matsissa Kozlovin kanssa Christianiaa ja Shelton Benjaminia vastaan. 15. joulukuuta ECW:ssä Ezekiel ja Kozlov kohtasivat, minkä voittaja pääsisi ottelemaan battle royal matsissa 12. tammikuuta ja sen voittaja pääsee ottelemaan Royal Rumblessa ECW Mestaruudesta. Ezekielin ja Kozlovin matsin aikana Regal nykäisi Kozlovia jalastaan, mikä johti Jacksonin lopetusliikkeeseen ja selätykseen. 12. tammikuuta Ezekiel Jackson voitti 8 miehen battle royalin eliminoimalla viimeisenä Kanen ja pääsi ottelemaan Christiania vastaan Royal Rumblessa ECW Mestaruudesta. 19. tammikuuta ECW:ssä Ezekiel sekaantui Regalin ja Christianin väliseen matsiin ja, kun Regal oli diskattu Ezekiel ja William pieksivät Christianin. Seuraavan viikon ECW:ssa Regal ja Ezekiel voittivat tag team matsissa Christianin ja Kanen. Royal Rumblessa Ezekiel kuitenkin hävisi Christainille. ECW:n viimeisessä jaksossa 16. helmikuuta, 2010 Ezekiel voitti ECW Mestaruuden Regalin avulla Extreme Rules matsissa iskemällä The Book of Ezekielin pöydälle. Jacksonista tuli samalla viimeinen ECW Mestari.


title: Ezekiel Jackson

text: 19. helmikuuta, 2010 SmackDowinissa näytettiin video, missä ilmoitettiin, että viimeinen ECW Mestari, Ezekiel Jackson palaa SmackDowniin. 5. maaliskuuta Ezekiel teki paluunsa voittaen Jimmy Wang Yangin nopeassa ottelussa. 10. huhtikuuta Ezekiel kärsi nelipäisen reisilihaksen repeytymisen, Kanea vastaan otellessa.


title: Ezekiel Jackson

text: Loukkaantumisen aikana Jackson arvottiin RAW'hon 2010:n WWE Draftin lisäarvonnassa. Ezekiel palasi 13. syyskuuta voittaen Zack Ryderin RAW'n dark matsissa. Televisioon hän teki paluunsa 18. lokakuuta RAW'ssa, missä Ezekiel paljastui olevan RAW'n joukkueen viimeisin jäsen Bragging Rightsiin. Bragging Rightsissa, Ezekiel selviytyi toiseksi viimeiseksi RAW'n joukkueesta. RAW myös hävisi SmackDownin joukkueelle. Jackson kääntyi faceksi 15. marraskuuta, RAW'n spesiaali old school editiossa, kun hän hyväksyi Brooklyn Brawlerin haasteen ja voitti hänet nopeassa ottelussa. 22. marraskuuta Raw'ssa, Ezekiel voitti Alex Rileyn ja pääsi ottelemaan King of the Ring -turnauksessa. Turnauksen semi-finaalissa, hän otteli Drew McIntyreä vastaan, mikä päättyi tasapeliin tupla ulos-laskun vuoksi ja molemmat karsiutuivat turnauksesta.


title: Ezekiel Jackson

text: Joulukuussa, 2010 ilmoitettiin, että Ezekiel siirrettiin SmackDown-brändiin. 14. tammikuuta, 2011 SmackDownissa, Ezekiel teki paluunsa liittoutuen Wade Barrettin, Justin Gabrielin ja Heath Slaterin kanssa, jotka pieksivät yhdessä Big Show'n. Seuraavalla viikolla, ryhmän nimeksi ilmoitettiin The Corre ja he alkoivat käyttää uutta sisääntulomusiikkia "End of Days".


title: Kristian Forsberg

text: Kristian Forsberg (s. 5. toukokuuta 1986 Oslo, Norja) on norjalainen jääkiekkoilija, joka pelaa GET-ligaenin Stavanger Oilersissa. Hän toimii joukkueen kapteenina. Forsberg on pelityyliltään puolustava hyökkääjä, joka osaa pelata sekä keskellä että laidassa.


title: Kristian Forsberg

text: Forsberg pelasi ensimmäiset miesten pelinsä kaudella 2003–2004 kasvattajaseurassaan Furuset I.F:ssä, Norjan I-divisioonassa. Keväällä 2005 hän oli nostamassa joukkuetta Norjan pääsarjaan. Forsberg kuitenkin siirtyi kaudeksi samassa liigassa pelaavaan Storhamar Dragonsiin kaudeksi 2005–2006. Hän pelasi joukkueessa neljä kautta. Kaudella 2007–2008 Forsberg teki yhden kauden piste-ennätyksensä GET-liigassa tehoilla 9+14=23. Hän voitti keväällä 2008 Norjan-mestaruuden.


title: Kristian Forsberg

text: Maaliskuussa 2009 Forsberg teki kaksivuotisen sopimuksen Elitserien-joukkue MODO Hockeyn kanssa. Hän teki kaudella 2009–2010 55 ottelussa tehot 2+2=4. Kaudella 2010–2011 pisteitä syntyi yhdeksän, kuten myös kaudella 2011–2012. Tammikuussa 2011 Forsberg teki 1+1-vuotisen jatkosopimuksen MODO:n kanssa.


title: Kristian Forsberg

text: Kaudella 2012–2013 Forsberg teki Elitserienin yhden kauden piste-ennätyksensä tehoilla 4+7=11. Helmikuussa 2013 hän teki 1+1-vuotisen jatkosopimuksen MODO:n kanssa. Kaudeksi 2014–2015 Forsberg palasi kotimaahansa ja siirtyi kaksivuotisella sopimuksella Stavanger Oilersiin. Hän voitti kauden päätteeksi Norjan-mestaruuden. Kaudella 2015–2016 Forsberg nousi Oilersin kapteeniksi ja johdatti joukkueen Norjan-mestaruuteen. Huhtikuussa 2016 hän teki kolmivuotisen jatkosopimuksen Oilersin kanssa. Kauden 2016–2017 päätteeksi Forsberg voitti taas Norjan-mestaruuden.


title: Kristian Forsberg

text: Forsberg pelasi Vancouverin olympiakisoissa 2010 ja Sotšin olympiakisoissa 2014 sekä Vancouverin ja Pyeongchangin olympiakisojen 2018 karsinnoissa. Hän edusti Norjaa myös MM-kilpailuissa vuosina 2007, 2008, 2009, 2010, 2011, 2012, 2013, 2014, 2015, 2016 ja 2017. Ennen vuoden 2012 turnausta Forsberg pyörtyi lentokoneeseen, kun Rovaniemeltä lähtenyt Norjan joukkue oli laskeutunut Vaasaan toiseen harjoitusotteluun Suomea vastaan. Hän oli tajuissaan, mutta nousi ylös lentokoneen henkilökunnan avustamana. Suomen joukkueen lääkäri Harri Hakkarainen tarkisti hänen kuntonsa. Pyörtymisen syyn epäiltiin aiheutuvan vatsataudista, jota esiintyi myös Suomen joukkueessa.


title: Kristian Forsberg

text: Forsberg pelasi myös alle 20-vuotiaiden MM-kilpailuissa vuosina 2005 ja 2006. Vuoden 2005 turnauksen hän pelasi I-divisioonassa ja oli A-lohkon kullallaan nostamassa Norjaa seuraavaksi vuodeksi pääsarjaan. Forsberg pelasi myös alle 18-vuotiaiden MM-kilpailuissa vuonna 2004.


title: Thief: Deadly Shadows

text: Thief: Deadly Shadows on Ion Stormin kehittämä ja Eidos Interactiven julkaisema hiiviskelypeli, joka sijoittuu kuvitteelliseen kaupunkiin. Kaupungissa on noitia ja velhoja, ja useimmat aseet ovat keskiaikaisia.


title: Thief: Deadly Shadows

text: Peli alkaa, kun Garrett varastaa harvinaisen opaalin erään aatelisen linnasta. Garrettin myytyä opaalin häneen ottaa yhteyttä Vartija Artemus, joka pyytää häntä varastamaan kaksi artefaktia; Rakentajan Maljan ja Sakaalintassun. Vastalahjaksi Garrett pääsee tutustumaan Vartijoiden ennustuksiin. Kuultuaan tulossa olevasta Synkästä Ajasta, Garrett saa tietää että eräässä kadonneessa kirjassa, Häpeän Tiivistelmässä, kerrotaan lisää asiasta. Garrett onnistuu varastamaan kirjan, sen avaamiseen tarvittavan "Glyfin" ja kolmannen artefaktin, Kurshokin kruunun. Vartijat lukevat Tiivistelmän ennustusta, jossa sanotaan eräässä kohtaa: "Kun ajan kulku seisahtuu, paha osoitetaan kaikkien nähtäväksi". Garrett ei halua odottaa. Hän tajuaa, että ennustus saattaa viitata kaupungin kellotornin pysähtymiseen ajan itsensä sijasta, ja sabotoi kellotornin koneistoa. Kello pysähtyy, mutta kellotorni sortuu. Kaatunut torni näyttää osoittavan suoraan Ylivartija Orlandin toimistoon.


title: Thief: Deadly Shadows

text: Caduca, Vartijoiden ennustusten tulkki, murhataan. Orland syyttää siitä Garrettia ja järjestää oikeudenkäynnin, jossa Garrett "todetaan" syylliseksi. Garrett onnistuu pakenemaan, mutta Orland lähettää hänen peräänsä telepaattisesti kommunikoivan salamurhaajaeliittiyksikön, Vartijoiden Valvojat. Ryhmä ystävällisiä Vartijoita tapaa Garrettin ja kertoo, että kellotornin jäännökset muodostavat nuolen, joka osoittaakin Vartijoiden kirjastoon. Orland aikoo ylentää nuoren Gamall-nimisen tytön tulkiksi korvaamaan Caducan. Garrett uskoo, että Orland on ennustuksessa mainittu "uskonveli ja petturi", joten hän palaa Vartijoiden asuinalueen autioituneeseen alempaan kirjastoon, ja löytää itselleen tarkoitetun lapun. Tämän jälkeen Garrett kohtaa salaperäisen vanhan naisen, joka käyttää glyfitaikuutta herättääkseen läheiset Vartijoiden patsaat eloon. Nainen käskee patsaita etsimään Garrettin ja tappamaan hänet. Garrett pääsee pakoon väijytyksestä, mutta nainen katoaa.


title: Thief: Deadly Shadows

text: Garrett vierailee komisario Dreptin luona ja kertoo vanhasta naisesta, jonka Drept tunnistaa Noidaksi. Drept neuvoo Garrettia tutkimaan hylättyä Shalebridge Cradlea, koska Drept näki Noidan alun perin siellä. Cradle oli alun perin orpokoti, sittemmin se muutettiin mielisairaalaksi. Rakennus hylättiin sen jälkeen, kun siellä syttyi kaikki sairaalan asukkaat tappanut tulipalo, ja siitä tuli synkkä kummitustalo. Cradlen ullakolta Garrett löytää nuorta Gamall-tyttöä esittävän maalauksen ja tämän hohtavan hengen. Gamallin nimi onkin oikeasti Lauryl. Henki pyytää, että Garrett auttaisi sitä pakenemaan; tämä onnistuisi etsimällä hengen vanhat tavarat ja poistamalla ne rakennuksesta. Tehdäkseen tämän Garrett matkustaa häkin avulla menneisyyteen mukanaan jollekin mielisairaalan potilaalle kuuluva esine, ja muuttuu tämän potilaan näköiseksi. Garrett ei kuitenkaan pysty enää itse lähtemään, koska Cradle muistaa hänet nyt. Garrett menee menneisyyteen omana itsenään ja huijaa Cradlen "luulemaan", että hän teki itsemurhan hyppäämällä korkean tornin ikkunasta, vaikka tosiasiassa hän laskeutuu turvallisesti pihalle nykyajassa. Laurylin henki johdattaa Garrettin salaiselle haudalleen, jonka Noita on peittänyt taikaglyfeillä - tämän vuoksi Noita voi käyttää Laurylin ulkomuotoa. Vuosia sitten Noita tappoi Laurylin tullakseen tulkiksi, jotta voisi käyttää Glyfejä hyväkseen ja tuhota Vartijat. Garrett pesee glyfit pois Laurylin haudalta tämän omalla verellä. Gamall-noita, jota ollaan juuri vihkimässä tulkiksi, menettää valeasunsa ja paljastuu kauhistuttavaksi hirviöksi. Hän hyökkää Vartijoiden kimppuun, tuhoaa kirjaston ja pakenee.


title: Thief: Deadly Shadows

text: Noita on löytänyt Viimeisen Glyfin ja varastanut kaksi artefaktia Vartijoilta. Orland haluaa Garrettin etsivän Gamallin piilotetun tukikohdan, selvittävän miksi hän haluaa artefaktit, tappavan hänet ja tuhoavan Viimeisen Glyfin. Gamallin maanalaisessa piilopaikassa Garrett varastaa takaisin Maljan ja Tassun sekä löytää Gamallin vuosia sitten piilottaman Avaamisen Glyfin. Vartija Artemus tulee myös Gamallin piilopaikkaan, ja karttaa lukemalla hän ja Garrett selvittävät että viisi artefaktia - Silmä, Sydän, Kruunu, Malja ja Tassu - on asetettava tiettyihin paikkoihin ympäri kaupunkia Viimeisen Glyfin aktivoimiseksi. Viimeinen Glyfi luotiin aikoinaan siltä varalta että Glyfejä käytettäisiin pahaan; aktivoituna se tuhoaisi koko glyfitaikuuden ja Vartijoiden voiman. Garrett menee Wieldstromin museoon Auldalessa varastaakseen loput kolme artefaktia, ennen kuin Noita löytää ne itse. Vartija Artemus odottaa Garrettia museon ulkopuolella ja pyytää tätä antamaan artefaktit hänelle. Orland kiirehtii paikalle ja käskee Garrettia aktivoimaan Viimeisen Glyfin, ei tuhoamaan sitä. Vartija Artemus paljastuukin Noidaksi valepuvussa ja tappaa Orlandin. Garrett pääsee pakoon.


title: Thief: Deadly Shadows

text: Garrett sijoittaa Artefaktit oikeille paikoilleen ja aktivoi Viimeisen Glyfin, jolloin kaikki Vartijoiden glyfitaikuus tuhoutuu. Vartijoiden avainsymboli palaa Garrettin käteen hänen asettaessaan viimeisen artefaktin, mikä paljastaa Garrettin Vartijoiden ennustuksissa mainituksi Ainoaksi Todelliseksi Vartijaksi. Noita ja hänen kävelevät patsaansa menettävät kaiken glyfivoimansa. Kaikki taikaglyfit Vartijoiden kirjoissa katoavat, ja Vartijoiden kirjasto paljastuu kansalaisille kun glyfitaikuus ei enää suojele sitä. Vasaranpalvojat löytävät Maljan linnakkeestaan Fort Ironwoodista, jonne Garrett asetti sen Viimeistä Glyfiä aktivoidessaan. Samoin Pakanat löytävät Tassun alueeltaan satamista, jonne Garrett vei artefaktin.


title: Thief: Deadly Shadows

text: Loppukohtauksessa Garrett saa kiinni nuoren tytön, joka yrittää varastaa hänen taskustaan. Hän sanoo: "Ei ole helppoa nähdä Vartijaa, varsinkaan sellaista joka haluaa pysyä piilossa", mikä viittaa nuoren Garrettin ensimmäiseen kohtaamiseen Vartija Artemuksen kanssa "".


title: Melonta kesäolympialaisissa 1988

text: Vuoden 1988 kesäolympialaisten melonta järjestettiin 26. syyskuuta – 1. lokakuuta 1988 Soulissa, Etelä-Koreassa. Tämä oli 12. kerta kun laji oli mukana olympialaisten ohjelmassa virallisena lajina. Mukana oli 275 osanottajaa 32 eri maasta. Tapahtumia oli 12.


title: Alexander Bonsaksen

text: Alexander Bonsaksen (s. 24. tammikuuta 1987 Oslo, Norja) on norjalainen jääkiekkopuolustaja, joka pelaa SM-liigajoukkue KooKoossa. Hän toimii joukkueen varakapteenina. Elite Prospects -sivuston Matias Strozykin mukaan yleispuolustajana tunnettu Bonsaksen on hyvä syöttämään ja luistelemaan, mutta myös melko fyysinen pelaaja, vaikka Bonsaksen ei ole kovin isokokoinen.


title: Alexander Bonsaksen

text: Bonsaksen on Vålerenga IF:n kasvatti. Hän teki debyyttinsä Norjan pääsarjassa, GET-ligaenissa kaudella 2005–2006. Tulokaskausi toi Bonsaksenille 40 ottelussa tehot 0+3=3. Hän pelasi Vålerengassa neljä kautta, joista kolme päättyi Norjan-mestaruuteen (2006, 2007 ja 2009). Kaudella 2008–2009 Bonsaksen teki läpimurtonsa GET-liigassa, kun hän teki 45 ottelussa tehot 3+11=14.


title: Alexander Bonsaksen

text: Huhtikuussa 2009 Bonsaksen teki kahden vuoden sopimuksen Elitserien-joukkue MODO Hockeyn kanssa. Hän teki siellä kaudella 2009–2010 48 ottelussa tehot 0+2=2. Bonsaksen piipahti kauden aikana myös MODOn J20-joukkueessa kahden ottelun verran. Kaudesta 2010–2011 Bonsaksen pelasi ison osan lainalla HockeyAllsvenskanin IF Sundsvall Hockeyssa.


title: Alexander Bonsaksen

text: Heinäkuussa 2011 Bonsaken teki vuoden mittaisen sopimuksen Allsvenskan-joukkue Rögle BK:n kanssa. Hän oli nostamassa joukkuetta Elitserieniin keväällä 2012. Toukokuussa 2012 Bonsaksen teki Röglen kanssa kaksivuotisen jatkosopimuksen. Joukkue putosi kuitenkin kauden 2012–2013 päätteeksi takaisin Allsvenskaniin, eikä Bonsaksen jatkanut enää toista sopimuskauttaan Röglessä.


title: Alexander Bonsaksen

text: Kaudeksi 2013–2014 Bonsaksen palasi vuoden mittaisella sopimuksella kasvattajaseuraansa Vålerenga IF:ään. Hän teki GET-ligaenin yhden kauden piste-ennätyksensä tehoilla 5+24=29, joilla Bonsaksen jakoi liigan puolustajien pistepörssin kahdeksannen sijan kolmen muun pelaajan kanssa. Hän sijoittui kahdeksanneksi myös GET-ligaenin jäähypörssissä 110 minuutillaan. Elokuussa 2014 Bonsaksen teki Vålerengan kanssa vuoden mittaisen jatkosopimuksen. Hän pelasi kaudella 2014–2015 21 runkosarja- ja kuusi CHL-ottelua, kunnes Bonsaksen siirtyi marraskuussa loppukaudeksi SM-liigajoukkue Tapparaan. Bonsaksen halusi pois GET-ligaenista. Häntä oli viemeässä Suomeen Bonsaksenin kanssa Röglessä joukkuetoverina pelannut Lasse Kukkonen, joka oli tekemisissä SM-liigaan kytkökseen olleen agenttifirman kanssa. Bonsaksen voitti kauden päätteeksi SM-hopeaa. Helmikuussa 2015 hän teki Tapparan kanssa 1+1-vuotisen jatkosopimuksen. Kauden 2015–2016 päätteeksi hän voitti Suomenmestaruuden. Toukokuussa 2016 joukkue käytti Bonsaksenin sopimuksessa olleen option ja teki vuoden mittaisen jatkosopimuksen hänen kanssaan.


title: Alexander Bonsaksen

text: Bonsaksen voitti kaudella 2016–2017 koko SM-liigan puolustajien tehotilaston lukemalla +23, jolla hän jakoi myös Tapparan sisäisen tehotilaston voiton Jan-Mikael Järvisen kanssa. Bonsaksen voitti kauden päätteeksi Suomenmestaruuden. Kaudeksi 2017–2018 hän siirtyi vuoden mittaisella sopimuksella Saksan DEL-liigan Iserlohn Roostersiin. Kaudeksi 2018–2019 Bonsaksen palasi SM-liigaan ja siirtyi vuoden mittaisella sopimuksella KooKoohon. Hänet nimettiin joukkueen varakapteeniksi.


title: Alexander Bonsaksen

text: Bonsaksen edusti Norjaa Vancouverin olympiakisoissa 2010, Sotšin olympiakisoissa 2014 ja Pyeongchangin olympiakisoissa 2018. Hän voitti Sotšin olympialaisten jäähypörssin kahdeksalla minuutillaan. Bonsaksen pelasi myös MM-kilpailuissa vuosina 2009, 2010, 2011, 2012, 2013, 2014, 2015, 2017 ja 2018. Vuoden 2009 turnauksessa hän voitti Norjan sisäisen tehotilaston lukemalla +2. Bonsaksen pelasi myös Vancouverin olympiakisojen karsinnoissa.


title: Alexander Bonsaksen

text: Alle 20-vuotiaiden MM-kilpailuissa Bonsaksen pelasi vuosina 2006 ja 2007. Norja putosi vuonna 2006 I-divisioonaan. Bonsaksen pelasi myös alle 18-vuotiaiden I-divisioonan MM-kilpailuissa vuonna 2005, jolloin hän voitti B-lohkon kultaa.


title: Alexander Bonsaksen

text: Bonsaksen kihlautui lumilautailija Silje Norendalin kanssa heinäkuussa 2018 seurusteltuaan hänen kanssaan sitä ennen viisi vuotta.


title: Hallenstadion

text: Hallenstadion on Zürichissa Sveitsissä, Oerlikonin kaupunginosassa, sijaitseva monitoimihalli, joka on ollut käytössä vuodesta 1939 alkaen. Valmistuessaan se oli Sveitsin suurin monitoimihalli. Hallissa järjestettäviä tapahtumia ovat mm. jääkiekko- ja tennisottelut ja nyrkkeilytapahtumat. Hallenstadionilla on esiintynyt lukuisia yhtyeitä, esimerkiksi Justin Timberlake, Rammstein, Sunrise Avenue ja Elton John.


title: Hallenstadion

text: Hallenstadion toimi yhtenä 1998 jääkiekon MM-kilpailujen näyttämönä. Vuonna 2006 miesten käsipallon EM-kisojen välierät pelattiin hallissa. Victoria Cup 2009 pelattiin Hallenstadionilla.


title: Johnny English – uudestisyntynyt

text: Johnny English – uudestisyntynyt () on vuonna 2011 ensi-iltansa saanut jatko-osa vuoden 2003 elokuvalle "Johnny English". Elokuvassa Rowan Atkinsonin esittämä parodinen agenttihahmo jatkaa seikkailujaan.


title: Johnny English – uudestisyntynyt

text: Elokuvan ensi-iltapäivän tulot Britanniassa olivat 5 miljoonaa puntaa.


title: Honkilahden kirkko

text: Honkilahden kirkko eli Pyhän Mikaelin kirkko on Eurassa sijaitseva puukirkko, joka on muodoltaan tyypillinen 1700-luvun lounaissuomalainen torniton pitkäkirkko. Kirkon rakensi vuonna 1759 Thomas Rahvonius. Sakaristo ja asehuone ovat runkohuoneen vastakkaisilla sivuilla, joten kirkko muistuttaa jossain määrin ristikirkkoa. Kirkon yhteyteen on rakennettu myös erillinen kellotapuli, joka valmistui vuonna 1771. Tapulissa on kaksi Tukholmassa valettua kelloa vuosilta 1777 ja 1781. Kirkko on hirsirakenteinen ja saumapeltikatteinen. Alttarilla olevan lasimaalauksen vuonna on tehnyt Gunnar Forsström ja se on nimeltään "Jeesus Getsemanessa". Kirkon urut ovat Kangasalan urkutehtaan valmistamat 9+1-äänikertaiset pneumaattiset urut vuodelta 1934.


title: Honkilahden kirkko

text: Honkilahden seurakunta lakkautettiin vuonna 2007 ja yhdistettiin Euran seurakuntaan.


title: Guillermo Cañas

text: Guillermo Ignacio Cañas (s. 25. marraskuuta 1977 Buenos Aires) on argentiinalainen tennispelaaja, joka pelasi ammattilaisena vuodesta 1995 vuoteen 2010. Parhaimmillaan hän oli ATP-listalla kaksinpelissä sijalla kahdeksan 6. kesäkuuta 2005 ja nelinpelissä sijalla 47 heinäkuussa 2002. Hän voitti seitsemän ATP-turnausta kaksinpelissä ja kaksi nelinpelissä.


title: Guillermo Cañas

text: Vuonna 2001 Cañas otti ensimmäisen ATP-turnausvoittonsa Casablancassa, ja pääsi finaaliin kolmessa muussa turnauksessa. Lisäksi hän pääsi neljännelle kierrokselle Grand Slam -turnauksissa Ranskassa ja Wimbledonissa.


title: Guillermo Cañas

text: Vuonna 2002 ATP Masters Series -turnauksessa Kanadassa sijoittamaton Cañas voitti hänen ensimmäisen ATP Masters Series -turnauksensa voittamalla finaalissa Andy Roddickin luvuin 6–4, 7–5. Matkalla finaaliin hän voitti monia huippupelaajia, kuten Marat Safinin, Jevgeni Kafelnikovin ja Roger Federerin. Cañas oli myös ensimmäinen argentiinalainen Guillermo Vilasin ja vuoden 1976 jälkeen, joka voitti Kanadan turnauksen. Samana vuonna hän voitti vielä Chennai Openin ja pääsi finaaliin Casablancassa ja Stuttgartissa, sekä pääsi puolivälieriin Ranskan avoimissa.


title: Guillermo Cañas

text: 8. elokuuta 2005 Cañas määrättiin kahden vuoden kilpailukieltoon hydrochlorothiaziden käytön takia. Muiden kiellettyjen aineiden käytöstä ei kuitenkaan näkynyt jälkiä, ja Cañas kertoi, että lääkäri oli määrännyt hänelle kyseisen lääkkeen kurkkukipua varten. Cañas väitti olevansa syytön häntä vastaan esitettyihin syytteisiin ja vei asian urheilun vetoomustuomioistuimeen. Hänen sitkeytensä kannatti 23. toukokuuta 2006, jolloin hänet todettiin syyttömäksi tahallisen suorituskyvyn parantamisesta, koska aineet olivat reseptilääkkeitä. Hän sai palata ammattilaistenniksen pariin 11. syyskuuta 2006, ja sai takaisin kaikki menettämänsä rahapalkinnot.


title: Guillermo Cañas

text: Palattuaan kiertueelle Cañas voitti viisi haastajaturnausta ja yhden ATP-turnauksen (Brasil Open). Kuusi kuukautta paluunsa jälkeen hän oli voittanut 47 pelaamastaan ottelusta 42 ottelua. Vuonna 2008 hän voitti yhden ATP-turnauksen, kun hän voitti finaalissa Marcos Danielin luvuin 6–1, 6–4.


title: Guillermo Cañas

text: 11. maaliskuuta 2007 Cañas voitti maailmanlistan ykkösen, Roger Federerin lukemin 7–5, 6–2 Indian Wells Mastersissa, ja päätti Federerin 41 perättäisen ottelun voiton, jääden vain 5 ottelun päähän Guillermo Vilasin ennätyksestä ATP-kiertueella. Hän voitti Federerin uudestaan (7–6, 2–6, 7–6) 16 päivää myöhemmin Miami Masters -turnauksessa. Cañas kertoi New York Timesille palanneensa hyvin motivoituneena ja täynnä energiaa.


title: Guillermo Cañas

text: Vuoden 2007 Miami Mastersissa Cañas voitti jälleen Roger Federerin. Välierässä hän voitti Ivan Ljubičićin 7–5, 6–2, mutta hävisi finaalissa Novak Đokovićille. Matkalla finaaliin Cañas voitti Tim Henmanin, Juan Carlos Ferreron, Richard Gasquetin, Roger Federerin ja Tommy Robredon.


title: Guillermo Cañas

text: Samana vuonna Torneo Godón turnauksessa hän pääsi finaaliin, mutta hävisi sen Rafael Nadalille. Ranskan avoimissa hän jäi kolmannen kerran puolivälieriin, tällä kertaa hän hävisi Nikolai Davydenkolle. Cañas kertoi maaliskuussa 2010, että aikoo lopettaa ammattilaisuransa.


title: Jaakko Nyberg

text: Jaakko Nyberg (s. 19. joulukuuta 1980 Kemi) on entinen suomalainen jalkapalloilija. Hän oli pelipaikaltaan keskuspuolustaja tai oikea laitapuolustaja.


title: Jaakko Nyberg

text: Nyberg asui nuoruutensa Kemissä ja edustikin kahta kemiläisseuraa, Kemin Palloseuraa ja Kemin Pallotovereita. Juniorivuosiensa jälkeen hän muutti Vaasaan ja teki Veikkausliiga-debyyttinsä Vaasan Palloseuran riveissä Tampere Unitedia vastaan 15. toukokuuta 2000.


title: Jaakko Nyberg

text: Parin Vaasassa vietetyn vuoden jälkeen Nyberg siirtyi pelaamaan Norjaan, jossa hän pelasikin seitsemän vuotta Kongsvinger IL:ssä ja Bryne FK:ssa. Vuonna 2009 hän kuitenkin palasi takaisin Suomeen ja nykyiseen seuraansa TPS:ään, jonka riveissä hän on pelannut 123 Veikkausliiga-ottelua ja tehnyt niissä neljä maalia vuosina 2009–2013.


title: Murhanhimo

text: Ilta-Sanomien Timo Malmin mukaan psykologinen draama on Shōhei Imamuran tasokkaan tuotannon myöhäislöytöjä.


title: Julian Jakobsen

text: Julian Jakobsen (s. 11. huhtikuuta 1987 Aalborg, Tanska) on tanskalainen jääkiekkoilija, joka pelaa Saksan DEL-liigan Hamburg Freezersissa. Hän on pelipaikaltaan keskushyökkääjä, mutta osaa pelata myös laidassa.


title: Julian Jakobsen

text: Jakobsen on Aalborg IK:n kasvatti. Hän teki debyyttinsä Tanskan pääsarjassa kaudella 2004–2005, jolloin hän pelasi seitsemän runkosarjaottelua ja yhden playoff-ottelun ilman tehopisteitä. Jakobsen voitti Tanskan A-nuorten pistepörssin sekä kaudella 2004–2005 (29+27=56) että 2005–2006 (23+37=60). Kausi 2005–2006 oli hänelle ensimmäinen kokonainen Tanskan pääsarjassa, jolloin Jakobsen teki 29 runkosarjaottelussa tehot 4+3=7. Iso osa hänen kahdesta ensimmäisestä pääsarjakaudestaan eteni myös Aalborgin kakkosjoukkueessa Tanskan I-divisioonassa. Jakobsen voitti Aalborgin pääsarjajoukkuessa Tanskan cupin vuonna 2007.


title: Julian Jakobsen

text: Aalborgissa Jakobsen ei pelannut kovin suurta roolia, joten hän siirtyi kaudeksi 2007–2008 Odense Bulldogsin riveihin. Kausi oli Jakobsenille läpimurto hänen tehdessä runkosarjassa tehot 13+25=38. Hän oli Bulldogsin sisäisen pistepörssin neljäs, ja valittiin kauden päätteeksi AL-Bank Ligaenin vuoden tulokkaaksi. Kaudella 2008–2009 Jakobsen teki tehot 7+23=30. Kevään 2009 pudotuspeleissä hän voitti Bulldogsin sisäisen syöttöpörssin yhdeksällä syötöllään. Jakobsen voitti kauden aikana myös Tanskan cupin.


title: Julian Jakobsen

text: Toukokuussa 2009 Jakobsen teki kaksivuotisen sopimuksen Elitserien-joukkue Södertälje SK:n kanssa. Ensimmäisellä kaudellaan 2009–2010 hän pelasi siellä 41 runkosarjaottelua tehopistein 1+6=7 ja kymmenen Kvalserien-ottelua tehopistein 2+3=5. Södertälje putosi kauden päätteeksi HockeyAllsvenskaniin. Kaudella 2011–2012 Jakobsen ylsi siellä joukkueen sisäisen piste-, maali- ja syöttöpörssin voittoon tehoilla 12+19=31.


title: Julian Jakobsen

text: Kaudeksi 2012–2013 Jakobsen siirtyi vuoden mittaisella sopimuksella Saksan DEL-liigan Hamburg Freezersiin. Hän teki joukkueen kanssa vuoden mittaisen jatkosopimuksen tammikuussa 2013 ja sittemmin kaksivuotisen jatkosopimuksen huhtikuussa 2014.


title: Julian Jakobsen

text: Jakobsen edusti Tanskaa MM-kilpailuissa vuosina 2009, 2010, 2011, 2012, 2013, 2014 ja 2015. Hän pelasi myös sekä Vancouverin että Sotšin olympiakisojen karsinnoissa. Hän voitti vuoden 2011 MM-kilpailuissa Tanskan sisäisen syöttöpörssin viidellä syöttöpisteellään sekä jakoi sisäisen pistepörssin voiton Nichlas Hardtin ja Mads Christensenin kanssa.


title: Julian Jakobsen

text: Jakobsen pelasi myös alle 20-vuotiaiden I-divisioonan MM-kilpailuissa vuosina 2006 ja 2007. Ensimmäinen turnaus päättyi A-lohkon hopeaan ja jälkimmäinen A-lohkon kultaan sekä sarjanousuun seuraavaksi vuodeksi pääsarjatasolle. Jakobsen pelasi myös alle 18-vuotiaiden MM-kilpailuissa vuonna 2005.


title: Julian Jakobsen

text: Jakobsenin pikkusisko Josefine on Tanskan naisten maajoukkuekiekkoilija.


title: Välimatkataulukko

text: Välimatkataulukko on taulukollinen esitys, jonka avulla voidaan määrittää kahden kaupungin välinen matka.